ΑντιΠαρακμή: Νέο σκάνδαλο με διορισμό και άλλου τουρκοκύπριου από το ΑΚΕΛ!\nΝέο σκάνδαλο με διορισμό και άλλου τουρκοκύπριου από το ΑΚΕΛ!\nΔιορισμός Τουρκοκύπριου μέσω ψευδοκράτους και ΠΕΟ, στην Μόνιμη Αντιπροσωπία της Κ.Δ. στην ΕΕ\nΠροτού εργοδοτηθεί από την Κυπριακή Δημοκρατία, είχε περάσει από τη λεγόμενη μόνιμη αντιπροσωπία του ψευδοκράτους στις Βρυξέλλες, η δουλειά της οποίας είναι να ισχυρίζεται πως δεν υπάρχουμε! Τουρκοκύπριος, ο οποίος έχει θητεύσει στο παράνομο υπουργείο εξωτερικών των κατεχομένων στο παρελθόν, θεωρήθηκε κατάλληλος για να εργαστεί στη Μόνιμη Αντιπροσωπία της Κυπριακής Δημοκρατίας στην ΕΕ (ΜΑΕΕ). Πρόκειται για τον Hasan Civelek Engelkiran, ο οποίος εργάζεται στην Ομάδα Εργασίας Κοινωνικών Υποθέσεων, που υπάγεται στην ΚΟΡΕΠΕΡ Ι. Αν και ο Τ/κ υπάγεται στο Υπουργείο Εργασίας, βρίσκεται αποσπασμένος στη ΜΑΕΕ για σκοπούς Προεδρίας, άρα ανήκει, ουσιαστικά, σε διπλωματική αποστολή του Υπουργείου Εξωτερικών. Ένας χώρος που του είναι «γνώριμος», αφού έχει και στο παρελθόν εργαστεί σε «μόνιμη αντιπροσωπία». Μόνο που αυτή ήταν παράνομη και υπαγόταν στο «υπεξ» του ψευδοκράτους… με πτυχίο και… προϋπηρεσία.\nΟ Τ/κ που τώρα εκπροσωπεί την Κυπριακή Δημοκρατία, προηγουμένως εκπροσωπούσε το παράνομο μόρφωμα του ψευδοκράτους. Όπως αναφέρει ο ίδιος, σε βιογραφικό που ανέβασε σε χώρο κοινωνικής δικτύωσης, υπήρξε ειδικευόμενος στην «τ/κ αντιπροσωπία» του ψευδοκράτους στις Βρυξέλλες, καθώς και ειδικευόμενος στο «υπουργείο εξωτερικών της ΤΔΒΚ». Έχει, επίσης, εργαστεί στο τ/κ εμπορικό επιμελητήριο και στο ειδησεογραφικό πρακτορείο Abhaber. Πάντως, ο συγκεκριμένος Τ/κ, σε αντίθεση με τον Κεμάλ Ζιχνί, ο οποίος εργοδοτείται στη ΜΑΕΕ χωρίς να έχει κανένα πτυχίο πανεπιστημίου και με ειδίκευση στα ξενοδοχειακά, έχει φοιτήσει στο Bilkent Universitesi της Άγκυρας, στον τομέα των Διεθνών Σχέσεων και είναι κάτοχος μεταπτυχιακού του Πανεπιστημίου του Μάαστριχτ στην Ευρωπαϊκή Διοίκηση.\nΟ ρόλος της ΠΕΟ\nΣημειώνεται ότι η παράξενη επιλογή της Κυβέρνησης, εκτός του παράνομου υπουργείου των κατεχομένων, έτυχε, επίσης, εκπαίδευσης και από την ΠΕΟ. Πρόκειται για έναν από τους επτά Τ/κ που, σύμφωνα με δημοσίευμα του «Φ» στις 21/8, εργοδοτήθηκαν για σκοπούς της Κυπριακής Προεδρίας, κατόπιν ταχύρρυθμης εκπαίδευσης από σεμινάριο-ημερίδα που συνδιοργάνωσαν το Ινστιτούτο Εργασίας της ΠΕΟ με το Γραφείο της Ευρωπαϊκής Επιτροπής και του Ευρωκοινοβουλίου στην Κύπρο. Όπως αναφέρεται στο δημοσίευμα, το κόστος εργοδότησής τους δεν το επωμίζεται το κράτος αλλά το Ινστιτούτο Εργασίας της ΠΕΟ. Προκύπτει, βεβαίως, το ερώτημα γιατί έρχονται σε συνεννόηση τα διάφορα τμήματα της Κυβέρνησης με το Ινστιτούτο Εργασίας της ΠΕΟ, όταν υπάρχουν διαθέσιμες θέσεις και προβαίνει το Ινστιτούτο σε ταχύρρυθμη εκπαίδευση ατόμων που προορίζονται για στελέχωση υπουργείων. Άξιον απορίας είναι, επίσης, κατά πόσον η ΠΕΟ υποδεικνύει στο κράτος ποιους να προσλάβει, αφού και οι επτά προσληφθέντες Τ/κ είναι πρόσωπα που πέρασαν από την ίδια ημερίδα που διοργάνωσε. Θα πρέπει, τέλος, να διευκρινιστεί κατά πόσον ισχύει ότι πληρώνονται από την ΠΕΟ, αφού αυτό σημαίνει πως για άλλον εργάζονται, αλλά από άλλον εξαρτώνται.\nΠαρανομεί το Γραφείο του Ευρωκοινοβουλίου;\nΑπό τα πιο πάνω, προκύπτει ότι το Γραφείο του Ευρωκοινοβουλίου στην Κύπρο εκπαιδεύει πρώην υπαλλήλους του ψευδοκράτους, που έχουν εργαστεί σε παράνομους θεσμούς, τους οποίους δεν αναγνωρίζει. Υπό το φως των πιο πάνω, καταστρατηγεί ή όχι τις αποφάσεις του ΣΑ 541 και 550 καθώς και την αντιδήλωση της ΕΕ της 21ης Σεπτεμβρίου 2005, που αποτελεί τμήμα του Κοινοτικού Κεκτημένου; Σημειώνεται ότι οι αποφάσεις αυτές αποτελούν τμήμα του διεθνούς και του κοινοτικού δικαίου και καθορίζουν ότι στην Κύπρο υπάρχει μόνο ένα κράτος, αυτό της Κυπριακής Δημοκρατίας.\nΟ διορισμός του Hasan Civelek Engelkiran δημιουργεί σοβαρά ερωτήματα για την υπευθυνότητα αυτών που λαμβάνουν τέτοιου είδους αποφάσεις. Όχι, βεβαίως, γιατί ο κ. Engelkiran είναι Τ/κ ή γιατί δεν πληροί τα κριτήρια, αλλά επειδή τίθεται ύψιστο θέμα ασφαλείας μαπό την απασχόλησή του στη μΑΕΕ, καθώς πρόκειται για άτομο που προηγουμένως εργοδοτείτο στο παράνομο υπεξ. Εύλογα μπορεί ο οποιοσδήποτε να διερωτηθεί αν ο εν λόγω Τ/κ άλλαξε ξαφνικά αντιλήψεις και δεν αναγνωρίζει τη λεγόμενη «ΤδΒΚ», όπως επίσης και κατά πόσο δεν θα επιστρέψει στη λεγόμενη αντιπροσωπία ή σε άλλο πόστο του ψευδοκράτους, με τη λήξη του συμβολαίου του. Υπήρξε, άραγε, κάποια διαδικασία, μέσα από την οποία διευκρινίστηκε ότι δεν διατηρεί επαφές με την προηγούμενη δουλειά του, δεδομένου ότι η παράνομη αντιπροσωπία των κατεχομένων έχει ως βασικό στόχο την υπονόμευση της Κυπριακής δημοκρατίας στην καρδιά της ΕΕ και τις προσπάθειες αναγνώρισης του ψευδοκράτους; Εμπίπτει και η προϋπηρεσία στο ψευδουπουργείο εξωτερικών στις «πολιτικές πτυχές» που μελετά το κράτος, κατά τον Κυβερνητικό Εκπρόσωπο, για τον διορισμό Τ/κ;\n-Της Μικαέλλας Λοίζου-\nΑναρτήθηκε από Ίδας στις 11.9.12\nΕτικέτες ΑΚΕΛ, ΤΟΥΡΚΟΚΥΠΡΙΟΙ


Η διαχρονική ψύχωση της κυβέρνησης με τον κ. Στουρνάρα αγνοεί την ο...\nΠέμπτη, 28-Δεκ-2017 00:10\nΗ κυβέρνηση συμπεριφέρεται σαν τον Tom o οποίος έχει διαχρονική ψύχωση με τον Jerry στο cartoon "Tom and Jerry" κάθε φορά που κάνει δηλώσεις ο διοικητής της Τράπεζας της Ελλάδος, κ. Στουρνάρας. Και τι δήλωσε, αυτή τη φορά, ο κ. Στουρνάρας έτσι ώστε να εξοργίσει τους κυβερνώντες; Έχοντας υποχρέωση, εκ του θεσμικού του ρόλου, απλώς τους είπε ότι καλό είναι, όταν με το καλό εισέλθουμε στα "βαθιά νερά" των χρηματοοικονομικών αγορών το 2018, να υπάρχει κάποια στοιχειώδης προληπτική γραμμή στήριξης.\nΕκείνο που όμως κάνει αλγεινή εντύπωση είναι ότι ο κ. Στουρνάρας δεν δέχεται φραστικές επιθέσεις από τους αρμόδιους υπουργούς κ.κ. Τσακαλώτο και Χουλιαράκη, αλλά από κάθε λογής κυβερνητικούς παράγοντες, οι οποίοι κάθε άλλο παρά γνωρίζουν την χρηματοοικονομική επιστήμη. Σε κάθε περίπτωση, όλοι, μάλλον βολικά (;), αγνόησαν την επισήμανση του κ. Στουρνάρα ότι οι τράπεζες θα πρέπει να ενισχύσουν τις προσπάθειες τους για την αντιμετώπιση των μη εξυπηρετούμενων δανείων. Γιατί όμως κρούει, και πάλι, τον "κώδωνα του κινδύνου" ο Διοικητής της ΤτΕ;\nΔιότι οι ηλεκτρονικοί πλειστηριασμοί αποτελούν προϋπόθεση για την υγιή λειτουργία των ελληνικών τραπεζών ενόψει μάλιστα και των επερχόμενων stress tests. Ειδικά μάλιστα εάν αναλογισθεί κανείς ότι, σύμφωνα με το ΔΝΤ, τα μη εξυπηρετούμενα δάνεια έφτασαν, το δεύτερο τρίμηνο του 2017, το 36,4% του συνόλου των δανείων.\nΜάλιστα, η διεθνής βιβλιογραφία καταγράφει πληθώρα λόγων για τους οποίους θα έπρεπε τα μη εξυπηρετούμενα δάνεια να αντιμετωπισθούν. Πιο συγκεκριμένα, οικονομικές μελέτες στην Ευρωζώνη αλλά και σε παγκόσμιο επίπεδο συμπεραίνουν τα ακόλουθα:\n1) H οικονομική ύφεση αλλά και η συνακόλουθη αύξηση του ποσοστού ανεργίας οδηγούν σε "έκρηξη" των μη εξυπηρετούμενων δανείων. Μάλιστα, η ετήσια αύξηση της ανεργίας κατά περίπου 7 ποσοστιαίες μονάδες (κάτι το οποίο σημειώθηκε στην Ελλάδα το 2012 όταν το ποσοστό ανεργίας αυξήθηκε στο 24,42% από το 17,85% το 2011) οδηγεί σε μεγάλη αύξηση των μη εξυπηρετούμενων δανείων κατά περίπου 4 ποσοστιαίες μονάδες επί του συνόλου των δανείων.\n2) Τα μη εξυπηρετούμενα δάνεια αυξάνονται επιπλέον και από την μείωση της κερδοφορίας των τραπεζών στο βαθμό που αυτή αντικατοπτρίζει άσχημες επιδόσεις του τραπεζικού management σε θέματα αξιολόγησης, παρακολούθησης αλλά και συνεχούς ελέγχου των νέων δανείων. Για την χώρα μας, πρόσφατη μελέτη διαπιστώνει ότι θετικές (ή αρνητικές) επιδόσεις στο τραπεζικό management μειώνουν (ή αυξάνουν) το ύψος των μη εξυπηρετούμενων δανείων μόνο στην πρόσφατη περίοδο της δημοσιονομικής κρίσης έως και σήμερα, ενώ η πολιτική αβεβαιότητα συμβάλλει στην αύξηση των μη εξυπηρετούμενων δανείων. Κάτι που θα έπρεπε να λάβει σοβαρά υπόψιν ο κ. Τσίπρας με την έννοια ότι αντί να αναμειγνύεται ενεργά στο τραπεζικό management (καλώντας, για παράδειγμα, τους "Τραπεζίτες" στο γραφείο του για να τους εξηγήσει πως να "παρακολουθούν" τα μη εξυπηρετούμενα δάνεια), θα έπρεπε να κάνει ότι περνά από το χέρι του προκειμένου να συμβάλλει (αυτό ισχύει βεβαίως και για τα υπόλοιπα πολιτικά κόμματα) στην διαφύλαξη της πολιτικής σταθερότητας.\n3) Η αύξηση των μη εξυπηρετούμενων δανείων οδηγεί σε περίπου ισόποση μείωση των νέων δανείων και περαιτέρω οικονομική επιβράδυνση καθώς "κόβει" από τον ετήσιο ρυθμό οικονομικής ανάπτυξης μέχρι και 2 ποσοστιαίες μονάδες. Κάτι που εξηγεί, ως ένα βαθμό (και πέρα βέβαια από την υπέρμετρη φορολογία), γιατί το "ελατήριο" της οικονομικής ανάπτυξης δεν εκτινάσσεται ακόμα.\n4) Εκτιμήσεις του γράφοντος (μαζί με τον διδακτορικό φοιτητή Περικλή Μπουμπάρη από το Πανεπιστήμιο του Liverpool και τον Καθηγητή Θεόδωρο Παναγιωτίδη από το Πανεπιστήμιο της Μακεδονίας) τις οποίες θα δημοσιεύσουμε σύντομα ως επιστημονική έρευνα, συμπεραίνουν ότι η αύξηση των μη εξυπηρετούμενων δανείων επηρεάζει αρνητικά την πιστοληπτική αξιολόγηση του ελληνικού αξιόχρεου σε χρονικό ορίζοντα 3-ετίας. Αυτό εξηγεί, ως ένα βαθμό, γιατί οι διεθνείς οίκοι αξιολόγησης διστάζουν να προχωρήσουν σε μεγάλη αναβάθμιση της Ελλάδας με αποτέλεσμα η αποκλιμάκωση στο (10-ετές) κόστος δανεισμού μας, η οποία παρατηρείται σήμερα, μάλλον θα αποδειχθεί βραχύβια.\nΤι σημαίνουν, από πρακτική άποψη όλα τα παραπάνω; H μείωση των μη εξυπηρετούμενων δανείων αποτελεί μονόδρομο για έξοδο από την σημερινή οικονομική "νηνεμία" και, κατά συνέπεια, απαραίτητη προϋπόθεση για να εκτιναχθεί επιτέλους το "ελατήριο" της οικονομικής ανάπτυξης.


Παράνομη κρίθηκε η σφαγή σκύλων για το κρέας τους από δικαστήριο της Ν. Κορέας - Marketnews.gr\nΠαράνομη κρίθηκε η σφαγή σκύλων για το κρέας τους από δικαστήριο της Ν. Κορέας\nMarketNews Πέμπτη, 21 Ιουν '18\nΓδαρμένο & τεμαχισμένο σκυλί έξω από το 3ο Γυμνάσιο Πύργου - Αναζητείται ο δράστης\nΜε ένα αποτρόπαιο θέαμα ήρθε φιλόζωη στον Πύργο Ηλείας το Μεγάλο Σάββατο. Βρήκε έξω από το 3ο Γυμνάσιο Πύργου σκυλί τεμαχισμένο και γδαρμένο μέσα σε μαύρη σακούλα. Ο δράστης είναι άγνωστος και αναζητείται.\nΛάρισα: Σκότωσαν αδέσποτο σκύλο με αλυσοπρίονο\nΚτηνωδία στο Αργυροπούλι Λάρισας, όπου σκότωσαν με αλυσοπρίονο ένα αδέσποτο σκυλάκι, σύμφωνα με ανακοίνωση του Συλλόγου Προστασίας Κακοποιημένων Ζώων Λάρισας “Ελεύθερος.\nΑντιμέτωπη με τη Δικαιοσύνη βρίσκεται η Ρεθυμνιώτισσα η οποία προκάλεσε σφοδρές αντιδράσεις με τις "συνταγές" για φόλες σε γατάκια, ενώ ανέφερε ότι τα σκότωνε η ίδια στη γειτονιά της.\nΠέταξαν σε γκρεμό 60 μέτρων τρία τσουβάλια (δεμένα) με... 18 κουτάβια\nΑντιμέτωποι με ένα αποτρόπαιο θέαμα βρέθηκαν κάτοικοι της Ανδρίτσαινας, όταν διαπίστωσαν πως ένας ασυνείδητος πέταξε σε ένα γκρεμό, βάθους 60 μέτρων, τσουβάλια που περιείχαν 18 κουτάβια.\nΣτο τελικό στάδιο διαμόρφωσης είναι το νέο νομικό πλαίσιο για τα αδέσποτα ζώα και τα ζώα συντροφιάς, το οποίο θα είναι έτοιμο το αργότερο σε διάστημα ενός μήνα και θα τεθεί σε διαβούλευση, ανήγγειλε από τη Θεσσαλονίκη η υφυπουργός Αγροτικής Ανάπτυξης και Τροφίμων, Ολυμπία Τελιγιορίδου.


2ο ΓΕΛ Αγίας Παρασκευής » Βραβεία-Διακρίσεις\n1. Οι μαθήτριες Μαριάννα Μερκούρη και Χριστιάννα Τζουγά κατέλαβαν την τρίτη θέση στον πανελλήνιο διαγωνισμό σκακιστικού σκίτσου, που διοργάνωσε για δεύτερη συνεχή χρονιά ο σκακιστικός όμιλος Καλαβρύτων. Συγχαρητήρια στις μαθήτριές μας!\n2. Εκτός από την ατομική βράβευση των 2 μαθητριών μας επειδή ισοψήφησαν στην 3η θέση, το σχολείο μας έλαβε ΤΙΜΗΤΙΚΗ ΔΙΑΚΡΙΣΗ για τη συμμετοχή του στον 3ο Πανελλήνιο Ανοικτό Ατομικό Διαγωνισμό Σκακιστικού Σκίτσου (ΚΑΤΗΓΟΡΙΑ ΣΧΟΛΕΙΩΝ), που πραγματοποιήθηκε στα Καλάβρυτα, στο πλαίσιο Εκδηλώσεων Μνήμης του Καλαβρυτινού Ολοκαυτώματος, στις 5 και 6 Δεκεμβρίου 2015. Τη διάκριση απένειμε ο Σκακιστικός Επιμορφωτικός Όμιλος Καλαβρύτων Επαρχίας (Σ.ΕΠ.Ο.Κ.Ε.). Η διάκριση οφείλεται στο γεγονός ότι 2 μαθήτριες του σχολείου μας ισοψήφησαν στην 3η θέση.\n1. Το 2ο ΓΕΛ Αγίας Παρασκευής συμμετείχε στον 75ο Πανελλήνιο Μαθηματικό διαγωνισμό Ο Θαλής που διεξήχθη την 1η Νοεμβρίου 2014 και διοργανώθηκε από την Ελληνική Μαθηματική Εταιρία. Δύο μαθητές μας της Α Λυκείου συμπεριλήφθηκαν στον κατάλογο των επιτυχόντων του διαγωνισμού. Πρόκειται για τη μαθήτρια Γιαννακοπούλου Ελένη και το μαθητή Καραχάλιο Κωνσταντίνο.\n2. Η ομάδα καλαθοσφαίρισης των αγοριών του σχολείου μας έφτασε στους οκτώ της διοργάνωσης και ένα βήμα πριν από τις τέσσερις καλύτερες ομάδες στην Διεύθυνση Δευτεροβάθμιας Εκπαίδευσης Β΄Αθήνας. Συμμετείχε μαζί με άλλες 60 ομάδες σχολείων σε αγώνες όπου προκρίνονταν μια μόνο ομάδα (αγώνες knockout).\n24 Μαΐου 2022, 17:46


Η ΑΠΟΚΑΛΥΨΙΣ ΤΟΥ 999: ΣΑΝ ΝΑ ΜΗΝ ΠΕΡΑΣΕ ΜΙΑ ΜΕΡΑ!!!\nΞανά λοιπόν στο Τζάνειο... Μετά από ένα μήνα αφότου βγήκε η μητέρα μου από το εν λόγῳ... υπερσύγχρονο (δες εδώ) «καμάρι» τουλάχιστον των Βαλκανίων, επιστρέψαμε. Και θα μπορούσα να γράψω αρκετά για το πως είναι να ξαναμπαίνεις στο μαρτύριο του να τρέχεις από το πρωί μέχρι το βράδυ, να ψάχνεις να παρκάρεις σε περιοχές που το παρκάρισμα είναι δύσκολο, και ο χρόνος ελάχιστος για να πάρεις ανάσα. Αντ' αυτού, θα μεταφέρω το εξής περιστατικό που δυστυχώς είναι πραγματικότατο...\nΑφού κάναμε την εισαγωγή (Παρασκευή 29/6), δεν προλάβαμε το μεσημεριανό φαγητό. Κάτι λογικό. Όμως ούτε το απόγευμα έφεραν στη μητέρα μου να φάει! Στο τρίκλινο δωμάτιο ήταν δύο ακόμη νοσηλευόμενες κυρίες, εκ των οποίων η μία θα κάνει κολονοσκόπηση σήμερα Δευτέρα (02/7), ενώ η άλλη, έχει τη δυνατότητα να τρώει φαγητό που τις έφερναν οι συγγενείς της. Το βραδάκι κατά τις 8 με 8:30 κάνει επίσκεψη ο γιατρός.\nΛέει στην πρώτη νοσηλευόμενη:\n- Κυρία Χ... επειδή βλέπω πως δεν είχατε εδώ και δυο μέρες κένωση και δεν μαζέψατε δείγμα κοπράνων, πριν την κολονοσκόπηση θα πρέπει να κάνουμε κάποιες εξετάσεις να δούμε τι συμβαίνει στο έντερό σας.\nΣτην άλλη κυρία είπε διάφορα για την περίπτωσή της, και όταν στρέφεται προς τη μητέρα μου, του λέω:\n- Γιατρέ, είδα που δεν έφεραν φαγητό το βράδυ στη μητέρα μου, συμβαίνει κάτι το σοβαρό;\n- Δεν έφεραν φαγητό τώρα το βράδυ;;; (έκπληκτος ο γιατρός!)\n- Μα πως;;; Αφού τους ενημέρωσα!!!\n- Εμένα ρωτάς;\nΠετάγεται η κυρία Χ.\n- Α, γιατρέ. Και εμένα εδώ και δύο μέρες που είμαι στο νοσοκομείο δεν μου έχουν φέρει καθόλου φαγητό!!!\n- Τι;;; Δηλαδή δεν έχεις φάει τίποτε;;;\n- Και νομίζουμε ότι κάτι τρέχει με το έντερό σου και δεν μπορούμε να πάρουμε δείγμα από κόπρανα;;;\n- Μα αφού δεν τρώω πως θα χέ..., γιατρέ;\n- Δηλαδή δεν πέρασαν καθόλου οι τραπεζοκόμες από 'δω;\n- Πέρασε μία προχθές και είπε αφού θα κάνω κολονοσκόπηση δεν χρειάζομαι φαγητό και αφού η άλλη κυρία τρώει από δικού της, δεν χρειάζεται να ξαναπεράσουν!!!\nΤο γούρλωμα των ματιών του γιατρού, μου θύμισε το Βέγγο του οποίου ανοίξανε και τα γυαλιά!!! Τα πήρε στο... κρανίο ο γιατρός, και αφού είπε κάποια κόσμια «γαλλικά» χαμηλοφώνως, έφυγε σφαίρα από το δωμάτιο! Μετά από λίγο, επανήλθε με μια νοσηλεύτρια κρατώντας κρέμες, ζελέδες και φρυγανιές (τις συσκευασίες που έχουν δύο μέσα). Και αντί για κουτάλια έφερε αυτά τα ξυλάκια που εξετάζουν τις αμυγδαλές...!\nΤο ποιός κάνει κουμάντο στο Τζάνειο, είναι προφανές. Οι τραπεζοκόμοι και ο κάθε πονηρός «ποντικός»! Και δεν θα ήμουν προκατειλημμένος, αν δεν είχα κατά τύχει ακούσει τις τραπεζοκόμες να τσακώνονται για το ότι οι πρωινές πήραν τα γιαούρτια απ' αυτά που θα μοίραζαν στους ασθενείς και δεν άφησαν τίποτα για τις απογευματινές!\nΚρίμα που δεν έχω τον εξοπλισμό του Τζέιμς Μποντ... Θα γέλαγε και ο κάθε πικραμένος!\nΥ.Γ. Προς τον νέο υπουργό Υγείας κ. Α. Λυκουρέντζο: Ο πολιτικός προκάτοχος σου κ. Λοβέρδος (όχι ο υπηρεσιακός) κρίνοντας από τα χάλια του Τζανείου, απεδείχθη ανίκανος και ευτυχώς έμεινε έξω από την κυβέρνηση. Μην γίνεις αντάξιός του!\nΥ.Γ2 Αναρωτιέμαι αν ο ευεργέτης Ν. Τζαννής (φωτό) που έδωσε τα ωραία του λεφτά για το νοσοκομείο, είχε υπόψιν του αυτά τα χάλια...\nLevina 2 Ιουλ 2012, 11:33:00 π.μ.\nKάποτε που έρεε πακτωλός χρημάτων τουλάχιστον έφταναν κάτι ρημαδοκοτόπουλα και κάτι μπιφτέκια αγνώστου προελεύσεως ( και τα δυο πάντως το ίδιο μύριζαν) στους ασθενείς.... τώρα φτάνουν μόνο για τους κουμανταδόρους της κουζίνας και πάνω από αυτούς για εκείνους που έχουν αναλάβει την αγορά ... εκεί να δεις ρεμούλες και μίζες από τα κρέατα μέχρι τα καρότα που φτάνουν στα μαγειρία των νοσοκομείων!!\nΠεραστικά γρήγορα εύχομαι στην μητέρα σου\nApokalipsis999 3 Ιουλ 2012, 11:50:00 μ.μ.\nΣτη χώρα της ρεμούλας ζούμε, φαντάζομαι τι «πανηγύρι» γίνεται στη σίτιση των ασθενών... Είναι μέχρι να δει κανείς από κοντά το τι παίζεται!\nΕυχαριστώ και καλά να περνάς.\nμυστήριο κορίτσι 2 Ιουλ 2012, 7:41:00 μ.μ.\nΓια γέλια και για κλάματα όσα μας περιγράφεις δυστυχώς...\nΠεραστικά στη μαμά σου!\nApokalipsis999 3 Ιουλ 2012, 11:51:00 μ.μ.\nΑκριβώς. Μόνο που για τον ασθενή είναι μόνο για κλάματα!\nbarbakas 2 Ιουλ 2012, 9:43:00 μ.μ.\nΚαι που να δεις αργότερα\nπου θα'ναι πιο χειρότερα,\nπου έλεγε και ο κοντολάζος.\nApokalipsis999 3 Ιουλ 2012, 11:55:00 μ.μ.\nΆσε, στα αργότερα είμαστε! Φάγαμε στη μάπα τα άσχημα και τώρα είμαστε στα χειρότερα! Ελπίζω να μην έχει και... παρακάτω!\nparaskevi malouxou 2 Ιουλ 2012, 9:47:00 μ.μ.\nδύσκολο... νάχεις την ασθένεια.. νάχεις και όλα αυτά να αντιμετωπίσεις!!!\nApokalipsis999 3 Ιουλ 2012, 11:57:00 μ.μ.\nΠολύ δύσκολο. Πρέπει κανείς να έχει πολύ μεγάλα αποθέματα υπομονής για να αντέξει πέραν της ασθένειας και τη νοσηλεία!\nmisoagnosti 3 Ιουλ 2012, 12:17:00 π.μ.\nΠεραστικά σας κι αγύριστα. Ούτε απ΄έξω να μην περνάμε από τέτοιες πόρτες. Δεν είναι καιροί γι΄ αρρώστειες.\nApokalipsis999 3 Ιουλ 2012, 11:58:00 μ.μ.\nΜακάρι να είναι αγύριστα. Γιατί οι καιροί της λιτότητας είναι ιδιαίτερα επώδυνοι στον τομέα της υγείας.\nΗ... κρυφή ματιά! 3 Ιουλ 2012, 10:57:00 π.μ.\nΉρθα και τα είδα τα χάλια. Άντε περαστικά και κάνε υπομονή. Αυτούς τους «ποντικούς» πρέπει να απολύσει το κράτος!!! Αλλά συνήθως αυτοί είναι που έχουν το μέσον!!!\nApokalipsis999 4 Ιουλ 2012, 12:00:00 π.μ.\nΤουλάχιστον να μη λες ότι τα παραλέω. όσο για τους «ποντικούς», είναι πανέξυπνα τρωκτικά που ελίσσονται και την πληρώνουν οι υπόλοιποι.\nΑΠΟ ΤΟΝ ΑΠΟΣΤΟΛΟ (29/7/2012) ΚΥΡΙΑΚΗ Η' ΜΑΤΘΑΙΟΥ\nΟ ΛΑΓΟΣ ΚΑΙ ΤΟ... ΑΝΤΙΗΛΙΑΚΟ ΤΗΣ ΣΥΜΦΟΡΑΣ!!!\nΠΑΛΑΙΟΤΕΡΑ, ΠΙΟ ΨΗΛΑ!\nΑΠΟ ΤΟΝ ΑΠΟΣΤΟΛΟ (22/7/2012) ΚΥΡΙΑΚΗ Ζ' ΜΑΤΘΑΙΟΥ\n«ΤΑ ΓΕΝΕΘΛΙΑ ΤΗΣ ΑΛΙΚΗΣ»\n«ΕΝΑ ΑΡΜΟΝΙΚΟ ΖΕΥΓΑΡΙ»\nΑΠΟ ΤΟΝ ΑΠΟΣΤΟΛΟ (15/7/2012) ΚΥΡΙΑΚΗ ΣΤ' ΜΑΤΘΑΙΟΥ\nΟΔΗΓΙΕΣ... ΕΚΤΟΣ ΨΥΓΕΙΟΥ!\nΜΕ ΤΙ ΜΟΙΑΖΟΥΝ ΟΙ... ΕΞΩΓΗΙΝΟΙ !\nΟ ΛΑΓΟΣ... ΑΥΤΟΧΕΙΡΑΣ ΤΗΣ ΣΥΜΦΟΡΑΣ!!!\nΑΠΟ ΤΟΝ ΑΠΟΣΤΟΛΟ (8/7/2012) ΚΥΡΙΑΚΗ Ε' ΜΑΤΘΑΙΟΥ\nΓΙΑ ΕΝΑ ΔΡΟΣΕΡΟ ΣΠΙΤΙ!\nΓΙΑΤΙ «ΑΡΕΣΕΙ» Η ΡΟΚ!\nΑΠΟ ΤΟΝ ΑΠΟΣΤΟΛΟ (01/7/2012) ΚΥΡΙΑΚΗ Δ' ΜΑΤΘΑΙΟΥ (...


Η ΓΡΑΦΙΔΑ ΤΗΣ ΣΙΝΤΙΚΗΣ : Τα προ ημερήσιας θέματα «έκλεψαν» και πάλι το ενδιαφέρον στο Δ.Σ. Σιντικής\nΤα προ ημερήσιας θέματα «έκλεψαν» και πάλι το ενδιαφέρον στο Δ.Σ. Σιντικής\nΚαθεστώς έχει γίνει σχεδόν σε όλα τα Δημοτικά Συμβούλια, τα θέματα που δεν καταγράφονται στην πρόσκληση τα λεγόμενα «προ ημερήσιας διάταξης» να συγκεντρώνουν μεγάλο ενδιαφέρον.\nΚι ενώ υπήρχαν 21 θέματα στην πρόσκληση της Παρασκευής 27 Απριλίου, το απόγευμα που συνεδρίασε το Δ.Σ. Σιντικής, η συζήτηση εντάθηκε στα προ ημερήσιας διάταξης θέματα.\nΟι τοποθετήσεις των δημοτικών συμβούλων σε θέματα προ Ημερήσιας Διάταξης και οι απαντήσεις που δόθηκαν από το δήμαρχο Φώτη Δομουχτσίδη, στην 6η τακτική συνεδρίαση της 27ης Απριλίου 2018, του Δημοτικού Συμβουλίου Σιντικής.\nΤα προ ημερήσιας διάταξης θέματα στο Δημοτικό Συμβούλιο Σιντικής 27.4.18 https://youtu.be/Pimbm3UTFxo\nΑναρτήθηκε από Γραφίδα Σιντικής στις 5:30 μ.μ.\nΕτικέτες Αρχική σελίδα, Δημοτικό Συμβούλιο Δήμου Σιντικής, Ειδήσεις - Τοπικές, Προ ημερήσιας διάταξης


H μάχη της Χιμάρας (1940) – hellenicforce – Απόδημοι – Αυστραλία\nΑπέναντι της 3ης ΜΠ οι Ιταλοί είχαν αναπτύξει την 51η ΜΠ Σιέννα, παλαιά γνώριμη των Ελλήνων από τη μάχη του Καλπακίου. Η ελληνική επίθεση ξεκίνησε στις 12 Δεκεμβρίου, με πολύ κακό καιρό. Παρόλα αυτά, με προπομπό το περίφημο 3/40 Σύνταγμα Ευζώνων (ΣΕ), το οποίο διοικούσε ο, τότε, συνταγματάρχης Θρασύβουλος Τσακαλώτος, οι ελληνικές δυνάμεις κατάφεραν να προωθούν, παρά την άγρια ιταλική αντίσταση.\nΣτην Ελλάδα, κακώς, έχει κυριαρχήσει ο μύθος πως οι Ιταλοί το 1940 απλώς το έβαζαν στα πόδια, όταν άκουγαν την ιαχή Αέρα. Φυσικά αυτό είναι αισχρό ψέμα που όχι μόνο υποτιμά έναν σκληρά αγωνιζόμενο αντίπαλο, αλλά πάνω από όλα υποτιμά την προσπάθεια του Ελληνικού στρατού και το αίμα των Ελλήνων, που άφθονο πότισε και τότε, το άγιο χώμα της Βόρειας Ηπείρου.\nΜέτρο το μέτρο κέρδιζαν οι Έλληνες το έδαφος, απωθώντας τους Ιταλούς. Τελικά οι ελληνικές δυνάμεις καθηλώθηκαν εμπρός από το ιταλικό σημείο στηρίγματος στο όρος Μάλι Τζόρετ (υψ. 1268). Οι Ιταλοί είχαν οχυρωθεί στο ύψωμα, το οποίο καλυπτόταν από χιόνι πάχους ενός μέτρου. Από το ύψωμα ήλεγχαν όλες τις οδεύσεις προς την πόλη, καθώς είχαν αναπτύξει επ’ αυτού ορειβατικές πυροβολαρχίες.\nΉταν η ώρα του Τσακαλώτου και των ευζώνων του.\nΟ συνταγματάρχης αποφάσισε να επιτεθεί αιφνιδιαστικά, χωρίς προπαρασκευή πυροβολικού, μέσα από τα χιόνια. Με τις ξιφολόγχες προσαρμοσμένες στα Malinncher οι Ηπειρώτες του Τσακαλώτου (το 3/40 είχε έδρα την Άρτα) όρμησαν σαν τον άνεμο. Πλησίασαν στις ιταλικές θέσεις και τότε εφόρμησαν. Άγρια μάχη διεξήχθη μέσα στα χιόνια, για τρία ολόκληρα μερόνυχτα. Έλληνες και Ιταλοί πολέμησαν σώμα με σώμα, με φανατισμό που τιμά και τις δύο πλευρές.\nΤελικά όμως, με έναν νέο ελιγμό, τα ελληνικά τμήματα, κυρίευσαν μια ιταλική πυροβολαρχία και περικύκλωσαν ένα ολόκληρο ιταλικό τάγμα, υποχρεώνοντάς τον να παραδοθεί.\nΤο ύψωμα κατελήφθη και μαζί του και το διάσελο του Κουτς, που ήταν και η πύλη της Χιμάρας. Οι Ιταλοί υποχώρησαν και στις 22 Δεκεμβρίου τα ελληνικά τμήματα μπήκαν στη Χιμάρα, αντικρίζοντας τη μικρή πολιτεία πνιγμένη στα γαλανόλευκα.\nΗ νίκη είχε όμως κόστος. Περίπου 300 Έλληνες και 400 Ιταλοί σκοτώθηκαν. Άλλοι 900 Ιταλοί αιχμαλωτίσθηκαν και πολύ υλικό τους κυριεύτηκε. Ωστόσο η απελευθέρωση της Χιμάρας είχε τεράστιο αντίκτυπο στο ιταλικό ηθικό, κυρίως. Ο ίδιος ο Μουσολίνι έγινε έξαλλος από την ήττα. Σύντομα όμως θα του συνέβαιναν χειρότερα.\npythagoras77 15 Ιανουαρίου 2015 1940-41,Β'ΠΑΓΚΟΣΜΙΟΣ ΠΟΛΕΜΟΣ,ΠΑΝΤΕΛΗΣ ΚΑΡΥΚΑΣ,Pantelis Karykas\nΠροηγούμενες Προηγούμενο άρθρο: Η μάχη στο Ακρόινον της Φρυγίας (740 μ.Χ.)\nΕπόμενες Επόμενο άρθρο: Οι Άβαροι και η αντιμετώπισή τους από τους Βυζαντινούς


Γιατί το Stranger Things είναι μια σειρά που αρέσει σε όλους; « Γνώμες « toSpirto.net\nΓιατί το Stranger Things είναι μια σειρά που αρέσει σε όλους; 17 Νοεμβρίου 2017\nΤο Stranger Things έχει έρθει να μας θυμίσει πως τα πιο όμορφα πράγματα στη ζωή είναι αυτά που νιώθουμε.\nΜια αόρατη απειλή πάνω από το Χόκινς, μια παρέα από μικρά αγόρια, οι συγγενείς τους, ένας μπάτσος και τρεις νέοι ήρωες. Αρκούν για τη φρενίτιδα που έχει ξεσπάσει γύρω από το Stranger Things;\nΤο Stranger Things είναι μια σειρά που στηρίζει τα θεμέλιά του πάνω στις ανθρώπινες σχέσεις και στη μεταξύ τους δράση. Με πρόσχημα το φανταστικό σού φέρνει στην επιφάνεια τις πιο απλές αξίες της ζωής, τη φιλία, την αγάπη, τον έρωτα, την αφοσίωση, το συμβιβασμό. Και όλα τα παραπάνω παρουσιάζονται με έναν τρόπο που ξεπερνάει την ίδια τη ζωή, μιας και όλοι οι χαρακτήρες είναι στο όριο του ήρωα – ο καθένας για διαφορετικό λόγο και σκοπό. Και τελικά, όλες οι ανθρώπινες ιστορίες θα είναι πάντα πιο ελκυστικές από οτιδήποτε άλλο, ανεξάρτητα από το πόσο μεγάλο ή υπέρ – εξωγήινο μπορεί να είναι αυτό!\nΤο Stranger Things 2 είναι γεμάτο αναφορές στη δεκαετία του ’80 και την ποπ κουλτούρα της εποχής εκείνης. Μέσα σε αυτό το πλαίσιο της νοσταλγίας, βλέπουμε τους ήρωες να κάνουν το πέρασμά τους από την εφηβεία μαγνητίζοντας μικρότερους και μεγαλύτερους: Οι μεγάλοι θυμούνται πώς ήταν ως παιδιά και οι μικροί βλέπουν τον εαυτό τους σε κάθε έναν από τους ήρωες.\nΚαι κάτι ακόμη: Πέραν της εξωπραγματικής Eleven, όλοι οι υπόλοιποι χαρακτήρες έχουν «κάτι από». Κάτι από τον τρόπο με τον οποίο στην εφηβεία νιώθεις μόνος - χωρίς να είσαι - όπως ο Μάικ που αισθάνεται πως δεν επικοινωνεί όπως παλιά με τους φίλους του. Κάτι από τον τρόπο που τα αγόρια επιτίθενται στα κορίτσια που τους αρέσουν, όπως αρχικά κάνει ο Λούκας στην Μαξ. Κάτι από τον τρόπο με τον οποίο τα αγόρια σε προσεγγίζουν με καλοσύνη και γλυκόλογα επειδή τους αρέσεις, όπως ο Ντάστιν τη Μαξ. Κάτι από τη γοητεία που σου ασκεί ο καινούργιος «όμορφος» του σχολείου που καπνίζει και κάνει φασαρία, όπως ο Μπίλυ. Κάτι από τον τρόπο με τον οποίο πολλά κορίτσια αντιμετωπίζουν την αλλαγή από κορίτσι-παιδί σε κορίτσι-γυναίκα, όπως κάνει η Μαξ που έρχεται σαν σίφουνας με όλο το μυστήριο του “new kid in town” να μονοπωλήσει το ενδιαφέρον της αγοροπαρέας, κάνοντας σκέητ και καταρρίπτοντας όλα τα ρεκόρ στα παιχνίδια, φλερτάροντας ωστόσο παράλληλα με τον Λούκας με ένα χαριτωμένα παιδικό τρόπο, αποκαλώντας τον «ανώμαλο» και δημιουργώντας έτσι ένα δικό τους «αστείο» - η αρχή για κάθε είδους σχέση! Και η λίστα των “από κάτι” δεν τελειώνει.\nΗ δεύτερη σεζόν παίζει συνέχεια με ντουέτα, με χαρακτήρες όμοιους, με χαρακτήρες αντίθετους, αλλά πάντα με χαρακτήρες που τους βλέπουμε δίπλα - δίπλα, ή απέναντι ή κοντά ανά δύο.\nΌλες οι παραπάνω σχέσεις αγγίζουν θέματα που όλους μας έχουν απασχολήσει στην εφηβεία. Η αναζήτηση του έρωτα, η φιλία, η ανάγκη για επιβεβαίωση, η ανάγκη να συνδεθούμε, αλλά και να ξεφύγουμε απ’ το “σπίτι” και την γονεϊκή προστασία. Η ανάγκη του να βρούμε μια ταυτότητα, να μάθουμε ποιοι είμαστε, να μάθουμε τι είμαστε.\nΑυτή η τελευταία ανάγκη αποτυπώνεται δυνατά και καθαρά μέσα από την Ελ η οποία θέλει να μάθει ποια είναι. Κι έτσι έρχεται ένα 7ο επεισόδιο για το οποίο πολλά έχουν ειπωθεί από τους φανς, είναι όμως σίγουρα το επεισόδιο εκείνο που της δίνει τη δύναμη να δει τι θέλει, πόσο διαφέρει από την όμοιά της Eight και να επιλέξει να μην ακολουθήσει το “ίδιο”, να επιστρέψει εκεί που πάντα θα διαφέρει αλλά ταυτόχρονα νιώθει και καλά. Και, αυτή είναι η πιο σημαντική πρόοδος που έχουμε δει σε όλη την σειρά - η συνειδητή δηλαδή επιλογή που κάνει η Eleven.\nΜια σειρά, δύο σεζόν και οι φανς σε ντελίριο αναμονής. Το Stranger Things έχει έρθει να μας θυμίσει πως τα πιο όμορφα πράγματα στη ζωή είναι αυτά που νιώθουμε.


Πρώτη καταχώρηση: Παρασκευή, 25 Δεκεμβρίου 2020, 08:37\nΣε κάποιες βρετανικές περιοχές, την παραμονή των Χριστουγέννων, τηρούν το έθιμο του γλεντιού σε κήπους με μηλιές, ως παραλλαγή ειδωλολατρικής τελετής. Αφού σκοτεινιάσει, οι αγρότες πηγαίνουν στα περιβόλια, σχηματίζουν παρέες γύρω από τα παλαιότερα δέντρα και πίνοντας μπίρα, τραγουδούν τα κάλαντα. Πυροβολούν στα κλαριά για να διώξουν τα κακά πνεύματα και πριν από χρόνια άφηναν τριγύρω γλυκίσματα για να καλοπιάσουν τα πνεύματα και να εξασφαλίσουν καλή σοδειά.\nΕπίσης, στη Γερμανία συναντάται συχνά η το έθιμο του λεγόμενου «Adventskranz». Πρόκειται για ένα κηροπήγιο με τέσσερις θέσεις, που συμβολίζει τις τέσσερις τελευταίες εβδομάδες πριν από τα Χριστούγεννα. Κάθε Κυριακή τοποθετούν ένα κερί στο κηροπήγιο αυτό, μετρώντας αντίστροφα τον χρόνο που απομένει για τον ερχομό των Χριστουγέννων.\nΣτη Σαρδηνία, πιστεύουν ότι όποιος γεννηθεί τη νύχτα των Χριστουγέννων και μάλιστα τα μεσάνυχτα, φέρνει την ευλογία του Θεού, όχι μόνο στους δικούς του, αλλά και στους γείτονες των επτά σπιτιών που βρίσκονται πιο κοντά στον δικό του.\nΤελευταία ενημέρωση: Παρασκευή, 25 Δεκεμβρίου 2020, 08:38


Σφαγή σε χωριό της Μπουργκίνα Φάσο: «Πολλές δεκάδες» νεκροί σε επίθεση τζιχαντιστών | newsall.gr\nΑρχική ΕΙΔΗΣΕΙΣ newsit.gr Σφαγή σε χωριό της Μπουργκίνα Φάσο: «Πολλές δεκάδες» νεκροί σε επίθεση τζιχαντιστών\nΣφαγή σε χωριό της Μπουργκίνα Φάσο: «Πολλές δεκάδες» νεκροί σε επίθεση τζιχαντιστών\nΔράμα χωρίς τέλος στη Μπουργκίνα Φάσο από τις συνεχείς επιθέσεις τζιχαντιστών σε χωριά. Τουλάχιστον «20 με 30» νεκροί σε επίθεση που έγινε τη Δευτέρα (03.05.2021).\n«Πολλές δεκάδες» άνθρωποι σκοτώθηκαν σε επίθεση που φαίνεται ότι διέπραξαν τζιχαντιστές στο Κοντιέλ, μια κοινότητα της επαρχίας Κομαντζάρι, της ανατολικής Μπουρκίνα Φάσο, σύμφωνα με πηγές των υπηρεσιών ασφαλείας.\nΜια από τις πηγές είπε στο Γαλλικό Πρακτορείο ότι μεγάλος αριθμός ενόπλων εξαπέλυσε επίθεση στο Κοντιέλ το πρωί. Ένα τοπικό στέλεχος των Εθελοντών για την Άμυνα της Πατρίδας (VDP), μιας ομάδας πολιτών που μάχεται τους τζιχαντιστές στο πλευρό των δυνάμεων ασφαλείας, επιβεβαίωσε την επίθεση κάνοντας λόγο για «πολύ βαρύ απολογισμό» και για «τουλάχιστον 20-30 νεκρούς».\n«Ο απολογισμός είναι προσωρινός, επειδή οι κάτοικοι έφυγαν από το χωριό», είπε από την πλευρά του ένα μέλος των VDP από την κοινότητα Φουτούρι. Και αυτός είπε ότι υπάρχουν «καμιά 30αριά νεκροί, άνδρες και γυναίκες» και περίπου 20 τραυματίες, εκ των οποίων πολλοί είναι σε σοβαρή κατάσταση. «Η σφαγή αυτή θα μπορούσε να αποφευχθεί», υποστήριξε, επειδή πριν από αρκετές ημέρες «είχε σημάνει συναγερμός για την παρουσία τρομοκρατών» στην περιοχή. Ορισμένοι τζιχαντιστές είχαν απειλήσει τους χωρικούς, τους οποίους κατηγορούν ότι τους καταγγέλλουν στις αρχές ή στους εθελοντές που πολεμούν εναντίον τους.\nΣύμφωνα με το στέλεχος των VDP, η επίθεση σημειώθηκε νωρίς το πρωί, όταν οι κάτοικοι ήταν ακόμη στα σπίτια τους. Δεκάδες άνδρες εισέβαλαν στην κοινότητα και πυρπόλησαν τα σπίτια, ενώ άλλοι πυροβολούσαν αδιακρίτως τους πανικόβλητους κατοίκους.\nΗ επίθεση αυτή, μια από τις φονικότερες στην ανατολική Μπουρκίνα Φάσο, σημειώνεται μία εβδομάδα μετά την ενέδρα ενόπλων εναντίον μιας μικτής ομάδας κατά της λαθροθηρίας, στην οποία σκοτώθηκαν τρεις Ευρωπαίοι – δύο Ισπανοί δημοσιογράφοι και ένας Ιρλανδός οικολόγος.\nΗ Μπουρκίνα Φάσο, μια φτωχή χώρα της δυτικής Αφρικής, βρίσκεται έχει γίνει στόχος τζιχαντιστικών επιθέσεων από το 2015, όπως και οι γειτονικές της χώρες, το Μαλί και ο Νίγηρας.\nΠροηγούμενο άρθροΕμβόλια COVID-19: Το ποσοστό ανοσίας μετά από κάθε δόση – Τι δείχνουν νέες έρευνες\nΕπόμενο άρθροΗΠΑ: Θέμα χρόνου η έγκριση του εμβολίου της Pfizer για παιδιά 12-15 ετών\nΗΠΑ: Ισόβια στη σατανική νοσοκόμα που σκότωσε επτά ηλικιωμένους βετεράνους με ινσουλίνη! Έκλαιγε με λυγμούς (video)\nΛηστεία μέρα – μεσημέρι στην Αγία Παρασκευή αλλά τον «τσάκωσαν» άνδρες...\nΦεστιβάλ Αθηνών: 80 παραγωγές και επαναλειτουργία της Πειραιώς 260 target=”_blank”


thraki live: Νέος χιονιάς σήμερα στην Θράκη\nΣτο μηδέν ο υδράργυρος, παγετός τις πρωινές ώρες\nΑπό το απόγευμα βελτίωση των φαινομένων\nΚακοκαιρία με βροχές αρχικά στο Ιόνιο και τα ηπειρωτικά και βαθμιαία και στις υπόλοιπες περιοχές, με καταιγίδες στις θαλάσσιες παράκτιες περιοχές, που πιθανώς στα δυτικά και το Αιγαίο να είναι ισχυρές , προβλέπει για σήμερα Δευτέρα η Εθνική Μετεωρολογική Υπηρεσία (ΕΜΥ). Χιονοπτώσεις τοπικά ισχυρές στα ορεινά και σε πεδινές περιοχές στα βόρεια. Από το απόγευμα και από τα δυτικά εξασθένηση των φαινομένων.\nΟι άνεμοι θα πνέουν νότιοι νοτιοδυτικοί τοπικά 8 Μποφόρ που βαθμιαία στα δυτικά, τα κεντρικά και τα βόρεια θα στραφούν σε βόρειους. Χωρίς αξιόλογη μεταβολή η θερμοκρασία στα βόρεια, σε άνοδο στα νότια. Παγετός στα βόρεια τις πρωϊνές ώρες.\nΑναλυτική πρόγνωση: Στην Β. Ελλάδα προβλέπονται αυξημένες νεφώσεις με βροχές ή χιονόνερο και πιθανόν καταιγίδες στα θαλάσσια παράκτια κυρίως της Ανατολικής Μακεδονίας και Θράκης. Χιονοπτώσεις θα σημειωθούν και σε πεδινές περιοχές. Οι χιονοπτώσεις τοπικά θα είναι ισχυρές ιδιαίτερα σε περιοχές της Ανατολικής Μακεδονίας και της Θράκης. Υφεση των φαινομένων μετά το μεσημέρι και από τα δυτικά.\nΑνεμοι: Αρχικά νότιοι 4 με 6 Μποφόρ. Από το μεσημέρι βαθμιαία θα στραφούν σε βόρειους. Θερμοκρασία: Από μηδέν έως 5 βαθμούς Κελσίου. Στα ορεινά θα είναι τρεις με τέσσερις βαθμούς χαμηλότερη.


Τυφώνας Κατρίνα: Πέντε χρόνια μετά... το «φάντασμα» του παραμένει στη Νέα Ορλεάνη - kalymniansvoice.com\nΔευτέρα, 30 Αυγ 2010 - 22:46:58\nΤυφώνας Κατρίνα: Πέντε χρόνια μετά... το «φάντασμα» του παραμένει στη Νέα Ορλεάνη\nΗ επέτειος από τον καταστροφικό τυφώνα Κατρίνα θεωρήθηκε από πολλούς ως ένας επίλογος της τραγωδίας. Ωστόσο, πέντε χρόνια μετά τον καταστροφικό τυφώνα Κατρίνα, η οργή εξακολουθεί να υπάρχει. Πολλοί αυτοί που χάθηκαν, πολλοί αυτοί που δεν μπόρεσαν να αντέξουν το οικονομικό βάρος, πολλοί αυτοί που δεν κατάφεραν να επιστρέψουν στην Ορλεάνη και τη ζωή τους.\nΠέντε χρόνια μετά τον τυφώνα Κατρίνα που συνέτριψε τη Νέα Ορλεάνη, που πλημμύρισε το μεγαλύτερο μέρος της πόλης και διέγραψε από το χάρτη ολόκληρες κοινότητες. Περίπου 1.800 άνθρωποι έχασαν τη ζωή τους ενώ πάνω από ένα εκατομμύριο πρόσφυγες αναγκάστηκαν να εγκαταλείψουν την περιοχή. Αρκετοί δεν θα μπορέσουν να επιστρέψουν ποτέ. Δεκάδες χιλιάδες άνθρωποι εξακολουθούν να ζουν σε κοντέινερς και ρυμουλκούμενα οχήματα διάσπαρτα από στο γειτονικό Τέξας και πέρα. Πολλοί από εκείνους που επέστρεψαν αντιμετωπίζουν την ερήμωση της περιοχής, την καταστροφή των σπιτιών τους και την απώλεια της εργασίας τους.\nΟ Ρωμαιοκαθολικός Αρχιεπίσκοπος της Νέας Ορλεάνης, Gregory Amond, τόνισε ότι η συμβολική «κηδεία» - επέτειος θα μπορέσει να ξεκουράσει τους πληγέντες από το κακό, τον πόνο, τις πληγές και την απελπισία τους.\nΠέντε χρόνια αργότερα, η κυβέρνηση έχει δαπανήσει 143 δις εκατομμύρια δολάρια για την ανασυγκρότηση των δημόσιων κτιρίων και των ιδιωτικών κατοικιών, τους δρόμους και τις γέφυρες, σε ένα από τα μεγαλύτερα προγράμματα του είδους του στην ιστορία των ΗΠΑ. Όμως η οργή που κρύβεται στα σημειώματα που ο κόσμος τοποθέτησε στο συμβολικό φέρετρο του τυφώνα Κατρίνα αντηχεί στις περιοχές της πόλης.\nΠερισσότερο από το ένα τρίτο του πληθυσμού του St Bernard δεν έχει ακόμη επιστρέψει στα σπίτια του. Στην περιοχή Lower Ninth, όπου ζούσε κατά κύριο λόγο η εργατική τάξη και η οποία έφερε τα χειρότερα σημάδια καταστροφής, μόνο ένας στους τέσσερις κατοίκους έχουν επιστρέψει.\n«Το διπλανό σπίτι παραλίγο να πέσει πάνω στο δικό μου. Το σπίτι είχε πλημμυρίσει εντελώς. Τα πάντα μέσα καταστράφηκαν. Όλα τα προσωπικά μου αντικείμενα το ίδιο. Οι εθελοντές καθαρίζουν τα σπίτια απ’ έξω» δηλώνει 74χρονος που το σπίτι του υπέστη σοβαρές ζημιές. «Βιαζόμουν να επιστρέψω στο σπίτι μου. Δεν υπάρχει τίποτα χειρότερο από το να ζεις σε ένα καταραμένο τρέιλερ. Οι περισσότεροι από τους γείτονές μου έχουν φύγει. Στην πλατεία είμαι ο μοναδικός που ζω στο σπίτι μου. Όλα τα οικόπεδα γύρω από αυτό είναι άκτιστα. Υπήρξε μια εποχή που όλοι εδώ γύρω γνωρίζονταν. Πλέον δεν υπάρχει η γειτονιά, δεν υπάρχει η κοινότητα. Ίσως αυτά αλλάξουν προς το καλύτερο αν μας δώσουν ένα δίκαιο μερίδιο από την πίτα.\nΟι περισσότεροι θέλουν να γυρίσουν. Ωστόσο δεν μπορούν να αντέξουν το οικονομικό βάρος της αποκατάστασης των σπιτιών ή δεν μπορούν να επιστρέψουν με τα παιδιά τους καθώς δεν υπάρχουν σχολεία. Κάτοικοι επισημαίνουν ότι οι επιχορηγήσεις δίνονται προς άτομα που είχαν μεγάλες ιδιόκτητες κατοικίες.\nΜόνο ένα στα πέντε σχολεία έχει ξανανοίξει. Εκατοντάδες επιχειρήσεις έχουν εγκαταλειφθεί. Τα ξύλινα κτίρια σαπίζουν, αποσυντίθενται. Οι κάτοικοι κάνουν λόγο για ρατσισμό προς την περιοχή. Καταγγέλλουν «μεγαλοκαρχαρίες» που προσπαθούν να αγοράσουν οικόπεδα για να κατασκευάσουν ξενοδοχεία και καζίνο. Εντός του μήνα μάλιστα ένας ομοσπονδιακός δικαστής αποφάνθηκε ότι τα κριτήρια για τη χορήγηση των επιδοτήσεων για τις ανοικοδομήσεις αποκλείουν τους έγχρωμους. Την ίδια ώρα είναι γεγονός ότι οι φτωχότερες γειτονιές έχουν πληγεί περισσότερο.\nΠέντε χρόνια μετά την καταστροφή, ο Αμερικανός πρόεδρος, Μπαράκ Ομπάμα, απέτισε φόρος τιμής τους κατοίκους της Νέας Ορλεάνης. Σε ομιλία του σε τοπικό πανεπιστήμιο, διαβεβαίωσε ότι η κυβέρνησή του θα «αγωνιστεί» στο πλευρό τους «μέχρι το έργο να ολοκληρωθεί».\n«Παρότι έχει σημειωθεί απίστευτη πρόοδος, ήθελα να έρθω εδώ με την ευκαιρία της πέμπτης επετείου για να πω απευθείας στους κατοίκους της πόλης αυτής: η κυβέρνησή μου θα μείνει δίπλα σας και θα αγωνιστεί στο πλευρό σας, μέχρι το έργο να ολοκληρωθεί. Μέχρι η Νέα Ορλεάνη να αποκατασταθεί πλήρως», δήλωσε ο πρόεδρος Ομπάμα.\nΛίγο νωρίτερα οι κάτοικοι της Νέας Ορλεάνης τίμησαν τη μνήμη των θυμάτων του τυφώνα Κατρίνα, το σαρωτικό πέρασμα του οποίου βύθισε την πόλη στο χάος στις 29 Αυγούστου του 2005 και προκάλεσε το θάνατο 1.800 ανθρώπων.\n«Ήταν μία φυσική καταστροφή, αλλά ήταν και μία καταστροφή που προκλήθηκε από τον άνθρωπο, μία επονείδιστη αποτυχία της κυβέρνησης που άφησε αμέτρητους άνδρες, γυναίκες και παιδιά εγκαταλειμμένους και μόνους» τόνισε ο Μπαράκ Ομπάμα ασκώντας με αυτόν τον τρόπο κριτική στον προκάτοχό του.\nΠαρά τις δηλώσεις του Αμερικανού προέδρου και τη συμβολική σημερινή επέτειο, τα «φαντάσματα» παραμένουν στη Νέα Ορλεάνη. Πρόσφατη δημοσκόπηση από το ίδρυμα Kaiser Family Foundation δείχνει ότι το ένα τρίτο των κατοίκων της Νέας Ορλεάνης υποστηρίζουν ότι η ζωή τους εξακολουθεί να επιδεινώνεται εξαιτίας του τυφώνα. Το ποσοστό των Αφροαμερικανών που έδωσαν αυτή την απάντηση είναι διπλάσιο από αυτό των λευκών.


Εφιαλτικό Πάσχα γι' αυτά τα 3 ζώδια! - Λεφάκης, Μπήλιου και Πατέρα προειδοποιούν! - Ζώδια - Athens magazine\nΕφιαλτικό Πάσχα γι' αυτά τα 3 ζώδια! - Λεφάκης, Μπήλιου και Πατέρα προειδοποιούν!\nΠροβλέψεις από τους 3 κορυφαίους αστρολόγους!\n27 Απριλίου 2019 13:07\nΤο Πάσχα είναι μία ανάσα μακριά και οι 3 κορυφαίοι αστρολόγοι μας είχαν προειδοποιήσει για το τι μας περιμένει για τα 12 ζώδια για το Σαββατοκύριακο δίνοντας μας τις κατάλληλες αστρολογικές προβλέψεις!\nΠάμε να τα δούμε αναλυτικά τις αστρολογικές προβλέψεις του Κώστα Λεφάκη, Λίτσας Πατέρα και της Άσης Μπήλιου!


Nίκη επί της Γεωργίας - Ελληνική Ομοσπονδία Καλαθοσφαίρισης\nNίκη επί της Γεωργίας\nΗ Εθνική ομάδα επικράτησε 73-60 της Γεωργίας στον τρίτο και τελευταίο αγώνα της για τη δεύτερη φάση του Ευρωπαϊκού Πρωτα θλήματος της Λιθουανίας.\nΗ Εθνική πέτυχε τους τέσσερις πρώτους πόντους του ματς, αλλά έχασε τον Γιάννη Μπουρούση που φορτώθηκε με τρία φάουλ μετά από τριάμισι αγωνιστικά λεπτά. Η Γεωργία με ένα 5-0 προηγήθηκε (4-5), η ελληνική ομάδα απάντησε με ένα ξέσπασμα του Αντώνη Φώτση (12-7), αλλά ένα ακόμη σερί έφερε ξανά μπροστά τους αντιπάλους με τη λήξη του δεκαλέπτου (12-13). Η ομάδα του Ιγκόρ Κοκόσκοφ έφτασε για πρώτη φορά στους τέσσερις (22-26) στα μέσα της δεύτερης περιόδου και ένα λεπτό πριν ολοκληρωθεί το ημίχρονο στους πέντε (30-35). Δύο βολές του Καϊμακόγλου έστειλαν την Εθνική στα αποδυτήρια με -3, 32-35.\nΜε αιχμή στην επίθεση τον Μπουρούση (που δέχτηκε από μία τεχνική ποινή με τον Μαρκοϊσβίλι για αψιμαχία) κι ένα τρίποντο του Καλάθη η Ελλάδα ανέκτησε το προβάδισμα στα μέσα της τρίτης περιόδου, 42-41. Βρίσκοντας περισσότερες λύσεις στην επίθεση, η Εθνική έκλεισε το δεκάλεπτο προηγούμενη με 51-47. Η Εθνική με ένα σερί 6-0 στα πρώτα δυόμισι λεπτά του τελευταίου δεκαλέπτου έφτασε για πρώτη φορά σε διψήφια διαφορά (57-47). Η Γεωργία πλησίασε στους έξι, αλλά με συνεχείς πόντους του Βασιλειάδη, η Ελλάδα διατηρούσε τον έλεγχο (62-53) κι έφτασε τελικά στη νίκη με 73-60.\nΗ αποστολή της Εθνικής ομάδας αναχωρεί την Τρίτη για το Κάουνας, όπου την Πέμπτη στις 18:00 αναμετράται στα προημιτελικά της διοργάνωσης με τη Γαλλία.\nΔεκάλεπτα: 12-13, 32-35, 51-47, 73-60.\nΕλλάδα (Ηλίας Ζούρος): Ξανθόπουλος, Μπουρούσης 13, Ζήσης 5, Βασιλειάδης 15, Καλάθης 7, Φώτσης 10, Παπανικολάου 4, Μαυροειδής 6, Μπράμος, Κουφός 6, Σλούκας 3, Καϊμακόγλου 4.\nΓεωργία (Ιγκόρ Κοκόσκοφ): Γκαμκρελίντζε 9, Β. Μπόισα, Α. Μπόισα 2, Σερμαντίνι 10 (14 ριμπ.), Παργκαλάβα, Μαρκοϊσβίλι 8, Χέινς 11, Σανικίντζε 6, Σενγκέλια 11, Τσκιτισβίλι 3.\nΔιαιτητές: Μπελόσεβιτς (Σερβία), Ζουράποβιτς (Βοσνία), Τσιούλιν (Ρουμανία).\n* Στο παιχνίδι που προηγήθηκε, η Σλοβενία επικράτησε της Φινλανδίας με 67-60 και σε αυτό που ακολούθησε, η Ρωσία νίκησε την ΠΓΔΜ με 63-61.\nΒαθμολογία: Ρωσία 10, ΠΓΔΜ 9, Ελλάδα 8, Σλοβενία 7, Φινλανδία 6, Γεωργία, 5.


Η Gazprom στο χρηματιστήριο του Χονγκ Κονγκ;\nΚυριακή, 29-Ιουν-2014 15:53\nΣύμφωνα με το Reuters η Gazprom βρίσκεται σε συζητήσεις με το χρηματιστήριο του Χονγκ Κονγκ προκειμένου να εισαχθούν μετοχές της για διαπραγμάτευση στην ασιατική αγορά. Το ίδιο δημοσίευμα αναφέρει ότι η πρόσφατη γιγαντιαία συμφωνία για την προμήθεια φυσικού αερίου στην Κίνα μπορεί να χρησιμοποιήσει ως νόμισμα το κινεζικό Yuan.\nΤο στρατηγικό άνοιγμα της ρωσικής εταιρείας προς την Ανατολή γίνεται μετά τη δραματική επιδείνωση των σχέσεων της Ρωσίας με τη Δύση, μετά το ξέσπασμα της Ουκρανικής κρίσης. Έτσι τον περασμένο μήνα Μόσχα και Πεκίνο υπέγραψαν συμφωνία προμήθειας αερίου αξίας 400 δις δολαρίων, για τη σύνδεση των τεράστιων κοιτασμάτων της Ανατολικής Σιβηρίας με την αγορά της Ασίας. Έστω και εάν ακόμη απομένουν να διευκρινιστούν κρίσιμες παράμετροι του deal όπως το κόστος προμήθειας ή οι υποδομές και το κόστος μεταφοράς του αερίου, η κίνηση αυτή αποτελεί για πολλούς απάντηση στην προσπάθεια της Ε.Ε. να περιορίσει την εξάρτησή της από το ρωσικό αέριο. Και η απάντηση αυτή όπως όλα δείχνουν θα περιλαμβάνει και το listing της Gazprom στο Hong Kong. Ήδη η ρωσική εταιρεία καταχώρισε τα ADRs της (American Depositary Receipts, αμερικανικοί αποθετήριοι τίτλοι) στο χρηματιστήριο της Σιγκαπούρης την περασμένη εβδομάδα.\n"Είμαστε σε συνομιλίες για την εισαγωγή μας στο χρηματιστήριο του Χονγκ Κονγκ. Το επόμενο βήμα ια είναι η αναβάθμιση της παρουσίας μας στη Σιγκαπούρη," δήλωσε ο Gazprom Chief Financial Officer Andrei Kruglov.\nΗ Gazprom θα είναι η Τρίτη ρωσική εταιρεία μετά τις Rusal (Αλουμίνιο) και IRC (μεταλλευτική εταιρεία εξορύξεων).\nΣύμφωνα με τα όσα έχουν γίνει γνωστά η Gazprom προτίθεται να επενδύσει 55 δις δολάρια σε υποδομές αγωγών και ανάπτυξη πεδίων αερίου για να εξασφαλίσει τις παραδόσεις αερίου στην Κίνα.\nΜια εξήγηση της στροφής προς ανατολάς της ρωσικής εταιρείας, δίνει και η πολιτική αναθεώρησης των συμβάσεων προμήθειας αερίου προς την Ευρώπη, στην οποία εξωθήθηκε η Gazprom μετά από κινήσεις των μεγάλων ευρωπαίων πελατών της. Σύμφωνα με αξιωματούχο της ρωσικής εταιρείας, μέσα στο 2014 αναμένεται να επιστραφούν ως αποτέλεσμα των αναθεωρήσεων στις συμβάσεις περίπου 1 δις δολάρια.\nΣημειώνεται ότι η Gazprom βρίσκεται σε διαμάχη με ορισμένους ευρωπαίους αγοραστές για τις τιμές προμήθειας, οι οποίες συνδέονται με την τιμή του πετρελαίου, με τους ευρωπαίους καταναλωτές να πιέζουν για όλο και μεγαλύτερη έμφαση στις τιμές spot του φυσικού αερίου που θα πιέσει προς τα κάτω τις τιμές.\nΓια να γίνει αντιληπτή η διαφορά, αρκεί μόνο να αναφερθεί ότι σε χώρες όπου έχει μπει ρήτρα αερίου στις συμβάσεις προμήθειας αυτή τη στιγμή η τιμή προμήθειας διαμορφώνεται στα 6,5 με 7 δολάρια το mbtu την ίδια στιγμή που στην Ελλάδα όπου η σύμβαση είναι 100% συνδεδεμένη με τα πετρελαϊκά προϊόντα διαμορφώνεται πάνω από τα 11 δολάρια.\nΗ τελευταία συμφωνία επαναδιαπραγμάτευσης επιτεύχθηκε με την ιταλική Eni, ενώ αυτή τη στιγμή γίνονται κινήσεις σε Ευρωπαϊκό επίπεδο ώστε να υπάρξει διαπραγμάτευση με τη Gazprom συνολικά από την Ε.Ε. και όχι από μεμονωμένες χώρες.


Διαβάζοντας τον αντιμνημονιακό κ. Λιάκο – Μεταρρύθμιση\nΔιαβάζοντας στη «Μεταρρύθμιση» το άρθρο του κ. Αντώνη Λιάκου, με τίτλο: «Με ποια στρατηγική θα αντιμετωπίσουμε τη Χρυσή Αυγή», αναρωτήθηκα ποιος να είναι ο αποδέκτης του. Το άρθρο ξεκινά με την άποψη ότι η χρήση του όρου «συνταγματικό τόξο» συνιστά πολιτικό αναχρονισμό, επειδή είναι όρος του παρελθόντος και κατά συνέπεια δεν προσφέρεται για να εκφράσει την ουσία του αντιφασισμού όσων δυνάμεων τον αντιμάχονται. Γράφει: «Καταρχήν αυτή η έννοια συνταγματικό τόξο είναι καθυστερημένο αντίγραφο από την Ιταλία και χρησιμοποιήθηκε για να αποκλείσει τους νεοφασίστες του M.S.I. και να περιγράψει τα κόμματα της Ιταλίας μετά τη συντριβή του Μουσσολίνι».\nΌταν λοιπόν λέμε συνταγματικό τόξο σήμερα στην Ελλάδα, εννοούμε τα κοινοβουλευτικά κόμματα εκτός Χρυσής Αυγής, αφού όλα συμφωνούν ότι αυτή δεν είναι ένα κοινοβουλευτικό κόμμα, αλλά μία εγκληματική οργάνωση. Αυτό είναι κατ’ αρχήν το εντελώς πραγματικό και για τους δημοκράτες- αντιφασίστες κατανοήσιμο, σημερινό περιεχόμενο του όρου. Ο λόγος λοιπόν χρήσης του όρου είναι αντικειμενικός και οφείλεται αφ’ ενός στην ύπαρξη και δράση της Χρυσής Αυγής και αφ’ ετέρου στην ανάγκη όλων των κοινοβουλευτικών κομμάτων να οριοθετηθούν απ’ αυτήν.\nΟι διαφοροποιήσεις που είναι λογικό και αναμενόμενο να υπάρχουν στις μορφές και στο περιεχόμενο με τα οποία κάθε κοινοβουλευτικό κόμμα επιχειρεί να οριοθετηθεί πλήρως απέναντι στην Χρυσή Αυγή, όχι μόνο δεν ακυρώνει τη βασική σημασία του όρου, αλλά υπογραμμίζει και το δημοκρατικό του περιεχόμενο, καταδεικνύοντας την ανάγκη μετωπικής αντίθεσης των κοινοβουλευτικών κομμάτων απέναντι στο φασιστικό φαινόμενο, τον εκφραστή του και τον κίνδυνο εκφασισμού της κοινωνίας.\nΣτη συνέχεια ο αρθρογράφος, για να στερεώσει περισσότερο το αδόκιμο του όρου «συνταγματικό τόξο», κατηγορεί τον Πρόεδρο του ΠΑΣΟΚ ότι χρησιμοποιεί τον όρο με πολιτική δολιότητα. Δεν εξετάζω το βάσιμο ή όχι της άποψής του, αν και δεν θεωρεί ότι υπάρχει λόγος να επιχειρηματολογήσει γιʼ αυτήν. Αναρωτιέμαι πού βρίσκεται η λογική, στο επιχείρημα ότι αν κάποιος χρησιμοποιεί έναν όρο λανθασμένα ή δόλια, δεν πρέπει να τον χρησιμοποιεί οποιοσδήποτε άλλος! Μα και ο Κασιδιάρης χρησιμοποιεί τον όρο, π.χ. καπιταλισμός, με τρόπο που του υπαγορεύει το διαρκές ιδεολογικό εγκεφαλικό του. Αυτό μπορεί ποτέ να σημαίνει ότι δεν πρέπει εμείς (οι αντιφασίστες) να χρησιμοποιούμε τον όρο καπιταλισμός;\nΣτη συνέχεια του άρθρου και καθώς οι προθέσεις ξεκαθαρίζουν, κατανοούμε την πρεμούρα να αποδείξει την ακαταλληλότητα του όρου «συνταγματικό τόξο». Γράφει:\n«Σύμφωνα με τη θεωρία του συνταγματικού τόξου, η Αριστερά οφείλει να υποστείλει την αντίθεση στο μνημόνιο και να ενταχθεί σε ένα σχήμα το οποίο καθοδηγείται από την κυβέρνηση (η πρόταση για κοινούς υποψηφίους σε ενδεχόμενες εκλογές στις κενές έδρες της Χ.Α.). Ρωτούν: Μα δεν είναι μείζον κακό ο ναζισμός σε σχέση με το μνημόνιο; Ένα ερώτημα όχι χωρίς σκοπιμότητες.»\nΜα βέβαια και μπορεί να υπάρχουν ένα σωρό σκοπιμότητες στο ερώτημα. Εξαρτάται ποιος ρωτάει. Αν ρωτάει π.χ. ο κ. Τσίπρας, το κάνει για να δώσει την απάντηση που ο ίδιος ο κ. Λιάκος δίνει παρακάτω. Γράφει:\n«Θα ήταν καταστροφικό να αφήσεις την οργή να τη μονοπωλούν οι ναζιστές…»\nΣυμφωνώ απολύτως με τον κ. Λιάκο. Ουδέποτε αμφέβαλλα για την πρόθεση του κ. Τσίπρα να είναι και αυτός ένας από τους πωλητές οργής, στα πλαίσια του αντιμονοπωλιακού αγώνα του ΣΥΡΙΖΑ. Φτηνό προϊόν ήταν πάντα η οργή και σε συνθήκες συρρίκνωσης των εισοδημάτων και γιγάντωσης των συναισθημάτων, ο κόσμος στρέφεται στις προσφορές. Και βέβαια, για να πουλήσεις οργή, θα πρέπει -όπως γράφει- να μην συντάσσεσαι «… με όλους αυτούς που στην ψύχρα υποστήριξαν την κοινωνική καταστροφή και επιδίδονται στη μεγάλη ληστεία του δημόσιου πλούτου και των λαϊκών εισοδημάτων, παραβιάζοντας ουσιαστικά τους κανόνες της δημοκρατίας.»\nΝάτο λοιπόν και πάλι το παραμύθι! Περί των δοσίλογων που δεν είναι αρκετά Έλληνες, οπότε μαζί με τους φασίστες της Χρυσής Αυγής υπονομεύουν τη Δημοκρατία και δεν ντρέπονται να ταυτίζουν το ΣΥΡΙΖΑ με τη Χρυσή Αυγή, με την πλέρια αντιδραστική θεωρία των δύο άκρων. Αυτό όμως το παραμύθι των «ανθελλήνων, πρακτόρων των τοκογλύφων που μας κυβερνάνε», το διάλεξε συνειδητά η ηγεσία του ΣΥΡΙΖΑ και έχει εγκλωβιστεί πια σ’ αυτό και δεν βρίσκει τρόπο να εξέλθει. Αυτός είναι ο ουσιαστικός λόγος που ο ΣΥΡΙΖΑ αισθάνεται εντελώς άβολα μέσα στο συνταγματικό τόξο και αυτός είναι ο λόγος για τον οποίο ο κ. Λιάκος επικαλείται την δήθεν ακαταλληλότητα του όρου με τόσο έωλη επιχειρηματολογία, όπως δείξαμε παραπάνω.\nΑλλά ούτε και «αντιμνημονιακό μπλοκ», συνεχίζει ο αρθρογράφος.\nΕπειδή «Στο πρώτο (στο μνημονιακό μπλοκ) υπάρχουν εκείνοι που θέλουν να επωφεληθούν από την καταλήστευση του δημόσιου πλούτου, την εκπτώχευση των πολιτών και τη διάλυση κάθε εργασιακής συλλογικότητας. Υπάρχουν όμως και εκείνοι που συντάχτηκαν με το μνημόνιο για να μη διακινδυνεύσουν έξοδο από το ευρώ, ή νομίζοντας ότι θα διαφυλάξουν τη νομισματική σταθερότητα και τα ολίγα κεκτημένα, τη μικροεπιχείρηση, τις καταθέσεις μιας ζωής και τη σύνταξη, έστω κι αν μειώνεται. Αυτοί που δεν θέλουν να ρισκάρουν, οι συντηρητικοί συμπολίτες μας».\nΘα συμφωνήσω με τον αρθρογράφο. Είμαι ένας συμπολίτης του που πιστεύω ότι σε σχέση με τους αντιμνημονιακούς κατασκηνωτές Μιχαλολιάκο, Καμμένο, Αλαβάνο, Κουτσούμπα, Τσίπρα, «αναρχικό» ΟΤΕ-τζή Διαμαντόπουλο, κουκουλοφόρους εμπρηστές/καταστροφείς/λεηλάτες ιδιωτικής και δημόσιας περιουσίας στην Αθήνα, στις Σκουριές και στην Κερατέα, είμαι συντηρητικός. Καθώς μάλιστα η κρίση με βρήκε σε καθεστώς προσωρινής σύνταξης, έθεσα εαυτόν προ του συντηρητικού διλήμματος μνημόνιο και σύνταξη ή αντιμνημόνιο και συσσίτιο στην εκκλησία; Καταλαβαίνετε ότι ο συντηρητισμός μου είχε ως αποτέλεσμα να με εγκλωβίσουν όλοι αυτοί που απεργάζονται την εκπτώχευσή μου στο παράλληλο ψευτοδίλλημα, «ευρώ ή δραχμή». Στα πλαίσια λοιπόν του συντηρητισμού μου, διαβάζοντας το άρθρο, δεν μπόρεσα να καταλάβω αν κατάφερα να μείνω εντός ΕΥΡΩ οριστικά, ή αν συνεχίζει να υπάρχει το ενδεχόμενο επιστροφής στη Δραχμή. Ίσως σε επόμενο άρθρο του, ο κ. Λιάκος θα φροντίσει να μου εξηγήσει τα πλεονεκτήματά της. Εκτός εάν, μαχητής υπέρ του Ευρώ και Ευρωπαϊκού κεκτημένου και αυτός (δηλαδή ελαφρώς συντηρητικούλης), είναι υπέρ του ΕΥΡΩ, ομού μετά των ημι-Ελλήνων Σαμαρά, Βενιζέλου και Κουβέλη (που δεν είναι δα και Βενιζέλος!) όπως γράφει, θεωρώντας ότι τον διαχωρισμό αυτό ο κυρ Φώτης θα τον εκλάβει ως αριστερή τσιριμόνια!\nΩστόσο, όλη η αφελώς δόλια συλλογιστική του άρθρου, φαίνεται παρακάτω. Γράφει:\n«Επομένως, πρέπει να είναι σαφές ότι αν περιοριστεί ο αντιφασιστικός αγώνας μόνο στο αντιμνημονιακό στρατόπεδο αφορά μόνο εμάς και τους φίλους μας. Μπορεί να αισθανόμαστε μια χαρά μεταξύ μας, αλλά αυτό στενεύει απελπιστικά το μέτωπο εναντίον της Χ.Α., και ακόμη αφαιρεί διαπιστευτήρια από την Αριστερά γιατί την εμφανίζει, την κρίσιμη στιγμή, περιχαρακωμένη στις εμμονές της, μνησίκακη, ή να επιδιώκει να εκμεταλλευτεί μείζονα ζητήματα για να προωθήσει κομματικά οφέλη, ή τέλος ανέμελη στον παρεΐστικο ναρκισσισμό της.»\nΕδώ πια φωνάζουμε «παραδίνομαι, δεν αντέχω άλλο». Ποίοι δηλαδή είναι οι φίλοι σας, κύριε Λιάκο, που μαζί τους αισθάνεστε μια χαρά;(!)\nΤι αντιφασιστικό αγώνα κάνει ο ΣΥΡΙΖΑ μέσα στο αντιμνημονιακό μπλοκ τρία χρόνια τώρα και με ποιους; Πώς είναι δυνατόν η «κοσμάρα της Αριστεράς» όλων των εκδοχών να κάνει αντιφασιστικό αγώνα μέσα σε ένα ιδεολογικό μπλοκ που η ίδια διάλεξε να ενταχθεί, πλάι με τους φασίστες της Χρυσής Αυγής και τον εμφυλιοπολεμικό λόγο του ακροδεξιού Καμμένου, που δολίως τον ταυτίζετε με τον «…κοσμάκη της λαϊκής δεξιάς»;\nΑπ’ αυτό ωστόσο το αδιέξοδο, ως λογικός άνθρωπος ο κ. Λιάκος, επιχειρεί με το άρθρο του να βοηθήσει το ΣΥΡΙΖΑ να εξέλθει. Γράφει:\n«Επομένως πρέπει να κινηθούμε με βάση ένα σχέδιο θετικών προοδευτικών μεταρρυθμίσεων, ένα σχέδιο ανασυγκρότησης της χώρας. Προτάσσοντας το τι θέλουμε πάνω στο τι δεν θέλουμε. Η δημιουργία ενός μεγάλου μεταμνημονιακού Εμείς, που επιδιώκει προοδευτικές μεταρρυθμίσεις στην κοινωνία και την οικονομία, σαφώς εντάσσει την αντιμετώπιση της Χ.Α. και του ναζισμού στην υπεράσπιση της δημοκρατίας. Στην υπεράσπιση των θεσμών και από τις παράπλευρες συνέπειες της δίωξης της Χ.Α. και από τις συνεχείς παραβιάσεις και τη ρευστοποίηση του Συντάγματος τα τελευταία τρία χρόνια. Χρειάζεται επίσης η αξιοπιστία της υπεράσπισης της δημοκρατίας να μην υπονομεύεται από την έλλειψη σαφών γραμμών προς τη βία που, λιγότερο τώρα από τις προηγούμενες εποχές, ξεφυτρώνει αριστερότερα.»\nΣήμερα λοιπόν έμαθα από τον κ. Λιάκο ότι η δίωξη των φασιστών της εγκληματικής συμμορίας της Χρυσής Αυγής έχει βλαβερές συνέπειες στους θεσμούς. Καλά μου έλεγε η γιαγιά μου, κορυφαία προσωπικότητα της θεωρίας των παιγνίων και της στρατηγικής πολιτικής, να μην λέω πάντα αυτό που σκέφτομαι αλλά να σκέφτομαι πάντα αυτό που λέω.\nΤελειώνοντας, θα συστήσω στον αρθρογράφο, αν πραγματικά θέλει να βοηθήσει τον ΣΥΡΙΖΑ και τη χώρα, σε επόμενο άρθρο του να υποδείξει στην ηγεσία του, ότι πριν από οποιοδήποτε σχέδιο υπεράσπισης των θεσμών και ανασυγκρότησης της χώρας, θα πρέπει να κινηθεί διαλέγοντας πλευρά.\nΓιατί όσο ο ΣΥΡΙΖΑ θα επιμένει να κινείται μέσα στον πλαστό συναισθηματικό διαχωρισμό του ψευτοδιλλήματος μνημονιακοί-αντιμνημονιακοί για να υψώσει την εκλογική οροφή του, θα επιχειρεί στην ουσία να δημιουργήσει μια Δημοκρατία του Μίσους.\nΚαι τέτοιο πράγμα, κ. Λιάκο, δεν υπάρχει.Απόπειρες στην παγκόσμια ιστορία έγιναν πολλές. Απέτυχαν όλες, αλλά με τραγικό απολογισμό για την ανθρωπότητα. Καθηγητής Ιστορίας είστε, το γνωρίζετε πολύ καλύτερα από εμένα που είμαι συνταξιούχος ιδιωτικός υπάλληλος.


Logitech 981-000812 G PRO Gaming Headset Black - Ακουστικα (PER.575438)\nΑρχική > Ήχος - Εικόνα > Ακουστικά > LOGITECH 981-000812 G PRO GAMING HEADSET BLACK\nLOGITECH 981-000812 G PRO GAMING HEADSET BLACK\n- Κατασκευασμένο για να αντέχει με ανθεκτική διχάλα από αλουμίνιο και στήριγμα κεφαλής από ατσάλι. Τα προστατευτικά για τα αυτιά, από μαλακό αφρό μνήμης και επένδυση από δερματίνη που προσφέρει παθητική εξάλειψη θορύβου, σας προσφέρουν άνεση σε όλη τη διάρκεια του πολύωρου gaming.\n- Μια μοναδική κατασκευή υβριδικού πλέγματος προσφέρει πεντακάθαρη και ακριβή απόδοση ήχου καθώς και βελτιωμένη απόκριση μπάσων. Ακούστε με απίστευτη καθαρότητα τα βήματα των αντιπάλων και τους ήχους του περιβάλλοντος και αποκτήστε το ανταγωνιστικό πλεονέκτημα που χρειάζεστε για να κερδίσετε.\n- Ακουστείτε δυνατά και καθαρά. Ο αποσπώμενος βραχίονας μικροφώνου PRO 6 mm προσφέρει ευρύτερη απόκριση συχνότητας, χαμηλότερο λόγο σήματος προς θόρυβο και υψηλότερη ευαισθησία, ενώ το ενσωματωμένο φίλτρο pop και το αντιανέμιο μπλοκάρουν τον ανεπιθύμητο θόρυβο. Το μικρόφωνο εξαιρετικής ποιότητας εξασφαλίζει την ακρίβεια στη φωνητική επικοινωνία ώστε η ομάδα σας να γνωρίζει πάντα όλα όσα χρειάζεται. Αφαιρέστε το για να ταξιδέψετε ή για να το χρησιμοποιήσετε ως μεμονωμένο μικρόφωνο στούντιο (πωλείται ξεχωριστά) .\n- Διατίθενται προφίλ ισοσταθμιστή ήχου ρυθμισμένα από τους αγαπημένους σας αθλητές esports μέσω του λογισμικού για παιχνίδια G HUB. Μπορείτε να χρησιμοποιήσετε τα προφίλ των επαγγελματιών ως έχουν ή να τα ρυθμίσετε με βάση τις δικές σας προδιαγραφές. Αποθηκεύστε τα αγαπημένα σας προφίλ στην εξωτερική κάρτα ήχου USB και χρησιμοποιήστε σε άλλα PC τον τέλειο ισοσταθμιστή ήχου που έχετε δημιουργήσει.\nLOGITECH 981-000812 G PRO GAMING HEADSET BLACK (PER.575438)\n89.90 69.30 €\nLOGITECH 981-000812 G PRO GAMING HEADSET BLACK PER.575438 PER.575438 LOGITECH LOGITECH ΑΚΟΥΣΤΙΚΑ Κατηγορία: ΑΚΟΥΣΤΙΚΑ •LOGITECH στην κατηγορία ΑΚΟΥΣΤΙΚΑ Το σετ μικροφώνου-ακουστικών για παιχνίδια Logitech G PRO είναι το αποτέλεσμα της στενής συνεργασίας με πολλούς επαγγελματίες παίκτες διαφόρων ειδών παιχνιδιών. Ακούστε κάθε βολή, ικανότητα, βήμα με την επίγνωση θέσεων και χώρου που χρειάζονται οι επαγγελματίες. Μιλήστε με την ομάδα σας χάρη στην πεντακάθαρη φωνητική επικοινωνία. Το σετ μικροφώνου-ακουστικών για παιχνίδια PRO έχει σχεδιαστεί σε συνεργασία με επαγγελματίες παίκτες και κατασκευάστηκε για να σας χαρίσει τη νίκη. Χαρακτηριστικά: - Κατασκευασμένο για να αντέχει με ανθεκτική διχάλα από αλουμίνιο και στήριγμα κεφαλής από ατσάλι. Τα προστατευτικά για τα αυτιά, από μαλακό αφρό μνήμης και επένδυση από δερματίνη που προσφέρει παθητική εξάλειψη θορύβου, σας προσφέρουν άνεση σε όλη τη διάρκεια του πολύωρου gaming. - Μια μοναδική κατασκευή υβριδικού πλέγματος προσφέρει πεντακάθαρη και ακριβή απόδοση ήχου καθώς και βελτιωμένη απόκριση μπάσων. Ακούστε με απίστευτη καθαρότητα τα βήματα των αντιπάλων και τους ήχους του περιβάλλοντος και αποκτήστε το ανταγωνιστικό πλεονέκτημα που χρειάζεστε για να κερδίσετε. - Ακουστείτε δυνατά και καθαρά. Ο αποσπώμενος βραχίονας μικροφώνου PRO 6 mm προσφέρει ευρύτερη απόκριση συχνότητας, χαμηλότερο λόγο σήματος προς θόρυβο και υψηλότερη ευαισθησία, ενώ το ενσωματωμένο φίλτρο pop και το αντιανέμιο μπλοκάρουν τον ανεπιθύμητο θόρυβο. Το μικρόφωνο εξαιρετικής ποιότητας εξασφαλίζει την ακρίβεια στη φωνητική επικοινωνία ώστε η ομάδα σας να γνωρίζει πάντα όλα όσα χρειάζεται. Αφαιρέστε το για να ταξιδέψετε ή για να το χρησιμοποιήσετε ως μεμονωμένο μικρόφωνο στούντιο (πωλείται ξεχωριστά) . - Διατίθενται προφίλ ισοσταθμιστή ήχου ρυθμισμένα από τους αγαπημένους σας αθλητές esports μέσω του λογισμικού για παιχνίδια G HUB. Μπορείτε να χρησιμοποιήσετε τα προφίλ των επαγγελματιών ως έχουν ή να τα ρυθμίσετε με βάση τις δικές σας προδιαγραφές. Αποθηκεύστε τα αγαπημένα σας προφίλ στην εξωτερική κάρτα ήχου USB και χρησιμοποιήστε σε άλλα PC τον τέλειο ισοσταθμιστή ήχου που έχετε δημιουργήσει. • Οδηγός: PRO-G hybrid mesh 50 mm.• Απόκριση συχνότητας: 20 Hz  20 kHz.• Αντίσταση: 35 ohm.• Ευαισθησία: 91, 7 dB SPL @ 1 mW & 1 cm.• Μέγεθος μικροφώνου: 6 mm.• Απόκριση συχνότητας μικροφώνου: 100 Hz-10 KHz.• Διαστάσεις (ΜxΠxΥ): 138x94x195 mm.• Βάρος: 320 g.• Χρώμα: Μαύρο.• Εγγύηση: 2 χρόνια. DOA 7 ημερών LOGITECH 981-000812 G PRO GAMING HEADSET BLACK


Γνωρίστε την υπερ-προσβάσιμη ευρεία οθόνη 18:9! Συμπαγής κατασκευή και οθόνη IPS 5.45 ιντσών που καθιστούν εύκολη την τοποθέτησή του στην τσέπη με τη χρήση ενός χεριού. Απολαύστε κορυφαία άνεση και γρήγορη απόδοση με NFC, καθώς και 4G και 4πύρηνο επεξεργαστή. Εκπληκτικές φωτογραφίες για να μοιράζεστε τις συναντήσεις σας. Διαθέτει νέο περιβάλλον χρήστη Wiko\nΕμπειρία πρωτοποριακής ευρείας οθόνης 18:9 που τώρα είναι υπερ-προσβάσιμη. Με περισσότερο χώρο οθόνης σε ένα συμπαγές σώμα, φανταστείτε όλα όσα μπορείτε να απολαύσετε στην οθόνη 5,45 ιντσών. Twitter, Pinterest, email… κρατήστε το τηλέφωνό σας στο ένα χέρι, κάντε κύλιση προς τα επάνω και προς τα κάτω με τον αντίχειρά σας και αγγίξτε για να ανοίξει. Γνωρίστε έναν σύντροφο τσέπης με άνετη χρήση ενός χεριού.\nΚουραστήκατε να κουβαλάτε το μεγάλο πορτοφόλι σας; Το Tommy3 είναι ο καλύτερος σύντροφος που θα μπορούσατε να βρείτε. Η λειτουργία NFC* διασφαλίζει εύκολες δυνατότητες πληρωμής και ταξιδιού! Απολαύστε εξαιρετικό streaming ταινιών, περιήγηση στο διαδίκτυο και άλλα πολλά. Ψυχαγωγία σε πλήρη ταχύτητα με 4G. Καθώς κάνετε πάντα περισσότερα πράγματα ταυτόχρονα! Facebook, ενημέρωση του ιστολογίου σας, σχόλια σε φωτογραφίες στο Instagram, αποκτήστε την αποτελεσματικότητα που χρειάζεστε. Με 4πύρηνο επεξεργαστή Qualcomm® 1.3Ghz που προσφέρει ομαλή πολυδιεργασία.\n*Ανάλογα με την έκδοση.\nΟι λήψεις ποιότητας που φτιάχνουν την ημέρα σας είναι ακόμη πιο φωτεινές στην πίσω κάμερα 8MP με LED φλας. Αυτές οι αυθόρμητες selfies φωτίζονται στην μπροστινή κάμερα 5MP που διαθέτει φλας οθόνης. Η στιγμή σας αξίζει τον χρόνο σας, όχι τις ρυθμίσεις σας. HDR για υψηλής ποιότητας φωτογραφίες κάθε φορά. Αποθηκεύστε όλο το υλικό σας με ευκολία στη μνήμη 16GB.\nΕκείνη η διαίσθηση στην οποία βασίζεστε! Το Tommy3 διαθέτει Android™ Oreo™* έκδοση Go έτσι ώστε να μπορείτε εύκολα να χρησιμοποιήσετε 2 εφαρμογές σε διαιρούμενη οθόνη. Διαθέτει προσαρμοσμένο περιβάλλον χρήστη Wiko, περιλαμβάνει Συμβουλές Μπαταρίας και Widgets για να διαχειρίζεστε τον τρόπο χρήσης των εφαρμογών.\n*Η ονομασία Android είναι εμπορικό σήμα της Google LLC; Η ονομασία Android είναι εμπορικό σήμα του ομίλου Mondelez International, Inc.\nΣχεδιασμένο για να κάνει τη διαφορά, διατίθεται σε 4 μοντέρνες αποχρώσεις με μεταλλικά φινιρίσματα. Επιλέξτε το στυλ σας μεταξύ των διαθέσιμων αποχρώσεων Ανθρακί, Χρυσαφί, Bleen και Κερασί..\nΠΟΛΙΤΙΚΗ ΧΡΗΣΗΣ COOKIES Αυτός ο ιστότοπος χρησιμοποιεί τεχνικά cookies για τη βελτίωση της περιήγησή σας, καθώς και αναλυτικά cookies τα οποία ενδέχεται να υποβληθούν σε επεξεργασία από τρίτα μέρη για μη τεχνικούς σκοπούς. Μέσω της πρόσβασης και της περιήγησης σας σε αυτή την τοποθεσία, συμφωνείτε με τη χρήση cookies. Για περισσότερες πληροφορίες, ΚΑΝΤΕ ΚΛΙΚ ΕΔΩ.


Κοροναϊός – Πόσο αποτελεσματικό κι ασφαλές είναι το εμβόλιο της Pfizer για τα παιδιά 5-11 ετών - Greek Daily\nΗ πανδημία COVID-19 είναι ένα μείζον παγκόσμιο πρόβλημα δημόσιας υγείας που έχει επηρεάσει καθοριστικά την σύγχρονη πραγματικότητα.\nΟ εμβολιασμός αποτελεί μία διέξοδο στην πανδημία, και ήδη υπάρχουν εγκεκριμένα εμβόλια για άτομα άνω των 12 ετών.\nΓια την ασφαλή λειτουργία των σχολικών μονάδων και την απρόσκοπτη εκπαίδευση των μαθητών κρίνεται σημαντική η ύπαρξη ασφαλών και αποτελεσματικών εμβολίων για τους μαθητές και μικρότερης ηλικίας.\nΈτσι σχεδιάστηκε μία μελέτη φάσης 1, προκειμένου να προσδιοριστεί η ιδανική δόση, και ακολούθως μία μελέτη φάσης 2-3 τυχαιοποιημένη για να μελετηθεί εκτενώς η ασφάλεια, η ανοσογονικότητα και η αποτελεσματικότητα των δύο δόσεων του εμβολίου της εταιρείας Pfizer έναντι του placebo σε παιδιά 6 μηνών έως 11 ετών.\nΣτη φάση 1 μελετήθηκαν 48 παιδιά σε τρεις δόσεις των 10 μg, 20 μg, και 30 μg, και επιλέχθηκε η δόση των 10 μg. Στη φάση 2-3 συμπεριλήφθηκαν 2.268 παιδιά εκ των οποίων τα 1.517 έλαβαν το εμβόλιο και τα υπόλοιπα placebo.\nΣτη στιγμή ανάλυσης των δεδομένων η μέση παρακολούθηση ήταν 2,3 μήνες, και δεν περιγράφηκαν σημαντικές ανεπιθύμητες ενέργειες. Ένα μήνα μετά τη δεύτερη δόση ο λόγος των μέσων τιμών του τίτλου των εξουδετερωτικών αντισωμάτων στην ηλικιακή ομάδα 5-11 ετών προς την ομάδα 16-25 ετών ήταν 1,04, πληρώντας τα κριτήρια αποτελεσματικότητας του εμβολίου που είχαν οριστεί στον σχεδιασμό της μελέτης.\nΝόσο COVID-19, 7 μέρες μετά τη δεύτερη δόση εμφάνισαν μόλις 3 παιδιά που έλαβαν το εμβόλιο, αλλά 16 παιδιά που έλαβαν εικονικό φάρμακο (αποτελεσματικότητα 90,7%). Τα δεδομένα αυτά υποστηρίζουν την ασφάλεια της δόσης των 10 μg σε δύο δόσεις με διαφορά 21 ημερών του εμβολίου BNT162b2 σε παιδιά 5-11 ετών και με βάση αυτά ο Παγκόσμιος Οργανισμός Φαρμάκων έδωσε έγκριση στον εμβολιασμό των παιδιών αυτής της ηλικίας.\nΤη σχετική δημοσίευση στο NEJM για την ηλικιακή ομάδα 5 έως 11 ετών, συνόψισαν οι γιατροί της Θεραπευτικής Κλινικής της Ιατρικής Σχολής του Εθνικού και Καποδιστριακού Πανεπιστημίου Αθηνών Θεοδώρα Ψαλτοπούλου, Πάνος Μαλανδράκης, Γιάννης Ντάνασης και Θάνος Δημόπουλος (Πρύτανης ΕΚΠΑ).


Απέκτησε Όλιβερ ο Άρης - Onsports.gr\nΑλεξάνδρα Λούτση\t25 Αυγούστου 2011, 15:41\nΑπέκτησε Όλιβερ ο Άρης\nΤον Αμερικανό γκαρντ, Άντριαν Όλιβερ, πρόσθεσε στο δυναμικό του για τα επόμενα δύο χρόνια ο Άρης.\nΟ 23χρονος απόφοιτος του Σαν Χοσέ Στέιτ μπορεί να αγωνιστεί τόσο ως σούτινγκ γκαρντ, που είναι και η θέση που προτιμά, όσο και ως πλέι μέικερ και ο Βαγγέλης Αλεξανδρής πιστεύει πως θα ενισχύσει σημαντικά την περιφερειακή γραμμή της ομάδας του.\nΗ ανακοίνωση: «Η ΚΑΕ Άρης ανακοινώνει την απόκτηση του Αμερικανού γκαρντ Adrian Oliver για τα επόμενα δύο χρόνια. Έχει ύψος 1,93μ. και αγωνίζεται κυρίως στη θέση του σούτινγκ γκαρντ («2»), ενώ μπορεί να αγωνιστεί και ως πόιντ γκάρντ («1»).\nΤο 2010-11, σε 31 αγώνες, είχε μ.ό. 35 λεπτά συμμετοχής, 24,0 πόντους (43,2% εντός παιδιάς, 40,9% τρίποντο, 82,3% ελ. βολές), 5,3 ριμπάουντ και 2,5 ασίστ».\n7 ώρες πριν Ανάσα με τεσσάρα για τη Λεβάντε, νίκη με απίθανο αυτογκόλ η Μπιλμπάο (videos)\n7 ώρες πριν Η διαστημική εμφάνιση του Λάρκιν έφερε το «break» της Αναντολού Εφές (video)\n7 ώρες πριν ΤΣΣΚΑ Μόσχας: Έτσι έκανε «break» στο «break» με τρομερό Ντε Κολό (video)


AΝΕΞΑΡΤΗΤΟΣ-ΔΙΠΛΩΜΑΤΙΚΟΣ ΠΑΡΑΤΗΡΗΤΗΣ: ΦΡΙΚΤΗ ΟΜΑΔΑ Ο ΠΑΟΚ, ΤΡΑΓΙΚΟΣ ΠΡΟΠΟΝΗΤΗΣ Ο ΑΝΑΣΤΑΣΙΑΔΗΣ! ΠΑΕΙ ΦΟΥΛ ΓΙΑ ΑΠΟΚΛΕΙΣΜΟ! ΕΧΑΣΕ 1-0 ΑΠΟ ΜΙΑ ΑΓΝΩΣΤΗ ΟΜΑΔΑ\nΦΡΙΚΤΗ ΟΜΑΔΑ Ο ΠΑΟΚ, ΤΡΑΓΙΚΟΣ ΠΡΟΠΟΝΗΤΗΣ Ο ΑΝΑΣΤΑΣΙΑΔΗΣ! ΠΑΕΙ ΦΟΥΛ ΓΙΑ ΑΠΟΚΛΕΙΣΜΟ! ΕΧΑΣΕ 1-0 ΑΠΟ ΜΙΑ ΑΓΝΩΣΤΗ ΟΜΑΔΑ\nΜια ακόμη τραγωδία από τις τόσες που ζούμε. Ο ΠΑΟΚ, ομάδα χωρίς αρχή και τέλος, εκνευριστική μέχρι αηδίας, κατάφερε και έχασε από μια παντελώς άγνωστη ομάδα η οποία έπαιζε ένα απλώς υποφερτό ποδόσφαιρο!\nΣκέτο νεκροταφείο η ομάδα της Θεσσαλονίκης, με άμυνα...χωνί, δεν μπορούσε να ...σταυρώσει ούτε μια επίθεση της προκοπής, ούτε ένα σουτ στην αντίπαλη περιοχή (άντε ένα σουτ του Αθανασιάδη στο 88') και περιορίστηκε στις γνωστές "καμινάδες" του ποδοσφαίρου που ανήκει στον ...19ο αιώνα! Με τέτοια ομάδα ούτε θεωρητικές ελπίδες δεν φαίνεται να έχει στη ρεβάνς ο ΠΑΟΚ. Και βεβαίως, ούτε λόγος για διάκριση στο επικείμενο πρωτάθλημα!\nΤην ίδια ώρα ο Παναθηναϊκός επικράτηε άνετα της αντιπάλου του Mίντιλαντ με 4-1 και καπάρωσε από σήμερα την πρόκριση!\nΑνώνυμος 22 Αυγούστου 2014 - 1:26 π.μ.\nΔεν αντέχεται ο ΠΑΟΚ...............\nΔεν την παλεύει με τίποτα......................\nΔεν μπορώ να βλέπω αυτόν τον ΠΑΟΚ...........................\nΤι τραγωδία θεέ μου................


· Δεν είναι ανάγκη να ξοδέψετε ένα μεγάλο ποσό, ίσως και όλες σας τις αποταμιεύσεις, ως προκαταβολή και οι οικονομίες σας παραμένουν διαθέσιμες για επενδύσεις.\n· Η ενοικίαση είναι συνήθως μικρής διάρκειας δέσμευση, συνεπώς δεν θα βρεθείτε προσκολλημένοι σε μια περιοχή αλλά μπορείτε πιο εύκολα να μετακινηθείτε.\n· Δεν έχετε υποχρέωση να αναλάβετε μεγάλες δαπάνες συντήρησης, ούτε πληρώνετε φόρους ακινήτων – ο εκμισθωτή σας φροντίζει γι' αυτά.\n· Σε ορισμένες περιπτώσεις η μίσθωση μπορεί να είναι λιγότερο δαπανηρή από την ιδιοκτησία ενός σπιτιού. Έτσι ενώ μπορεί να είστε σε θέση να πληρώσετε το ενοίκιο για ένα σπίτι πολυτελούς κατασκευής, μπορεί να μην έχετε την οικονομική δυνατότητα να αγοράσετε μια αντίστοιχης κατασκευής κατοικία.\n· Παρότι πληρώνετε κάθε μήνα ένα σημαντικό ποσό ως ενοίκιο μιας κατοικίας δεν αποκτάτε κανένα δικαίωμα ιδιοκτησίας σε αυτήν.\n· Δεν μπορείτε να επωφεληθείτε από τα φορολογικά πλεονεκτήματα (όπως εκπτώσεις φόρου για τόκους στεγαστικών δανείων) που είναι διαθέσιμα μόνο στους ιδιοκτήτες των κατοικιών.\n· Είστε υποχρεωμένοι να δεχτείτε κάποιες αυξήσεις ενοικίου.\n· Η δυνατότητά σας να αλλάξετε και να διαμορφώσετε ένα σπίτι όπως σας αρέσει, είναι πολύ περιορισμένη.\n· Δέχεστε περιορισμούς σχετικά με τα κατοικίδια ζώα (συχνά οι ιδιοκτήτες δεν τα επιτρέπουν). Επίσης, ο ιδιοκτήτης του σπιτιού σας θα μπορούσε να σας ενοχλήσει επεμβαίνοντας στον τρόπο ζωής σας, για παράδειγμα, να διαμαρτυρηθεί για το επίπεδο του θορύβου από τα πάρτι και τις συγκεντρώσεις σας.\n· Είστε εξαρτημένοι από τον ιδιοκτήτη σε ό,τι αφορά τη συντήρηση και επισκευή του σπιτιού και αυτό μπορεί να σας δημιουργήσει προβλήματα αν αυτός είναι αμελής ή αδιάφορος στο να διατηρήσει το σπίτι σε μια καλή λειτουργική κατάσταση.\n· Υπάρχει η πιθανότητα να δεχτείτε μια έξωση, εάν ο ιδιοκτήτης αποφασίσει να μην ανανεώσει το μισθωτήριό σας αλλά να κατοικήσει ο ίδιος σε αυτό το σπίτι ή να το πουλήσει. Η πιθανότητα να αναγκαστείτε να μετακομίσετε χωρίς να το έχετε επιλέξει εσείς και να αναζητήσετε άλλο σπίτι είναι μεγάλη.\n· Απολαμβάνετε το αίσθημα της ιδιοκτησίας καθώς γνωρίζετε ότι θα αποκτήσετε την πλήρη κυριότητα ενός σπιτιού πληρώνοντας ένα χρηματικό ποσό κάθε μήνα.\n· Έχετε τον απόλυτο έλεγχο σχετικά με τη διακόσμηση και τη διαρρύθμιση του σπιτιού και του περιβάλλοντα χώρου αλλά και την ελευθερία επιλογής υλικών κατασκευής.\n· Νιώθετε μεγαλύτερη σταθερότητα διότι εφόσον πληρώνετε τις δόσεις του στεγαστικού σας δανείου και τακτοποιείτε τις οικονομικές υποχρεώσεις που απορέουν από την ιδιοκτησία δεν έχετε να ανησυχείτε για εκδίωξη από το σπίτι.\n· Σε ένα σπίτι δικό σας θα μείνετε περισσότερο από ότι σε κάποιο που θα νοικιάσετε, γι΄αυτό και θα αισθάνεστε περισσότερη ασφάλεια από το να αλλάζετε συχνά κατοικία συνεπώς και γειτονιά.\n· Μπορείτε να επωφεληθείτε από εκπτώσεις φόρου λόγω της αποπληρωμής του στεγαστικού σας δανείου.\n· Το ακίνητο δημιουργεί υπεραξία.\n· Έχετε την απόλυτη ευθύνη και υποχρέωση να συντηρήσετε το σπίτι και να το διατηρήσετε σε καλή κατάσταση και αναλαμβάνετε εξ ολοκλήρου το κόστος που αυτά συνεπάγονται.\n· Αναλαμβάνετε την υποχρέωση πληρωμής των ασφαλίστρων, για ασφάλεια κατοικίας.\n· Ίσως χρειαστεί να δανειστείτε ένα μεγάλο ποσό για την αγορά της κατοικίας σας και η υποχρέωσή σας για αποπληρωμή του δανείου σάς δημιουργεί μεγάλο βάρος προκειμένου να είστε συνεπείς και να μην κινδυνέψετε να χάσετε το σπίτι σας.\n· Υπάρχει πάντα η πιθανότητα να χάσετε το σπίτι σας αλλά και την πιστοληπτική σας ικανότητα αν δεν μπορείτε να συμβαδίσετε με τις απαιτήσεις που απορρέουν από τη λήψη ενός στεγαστικού δανείου.\n· Έχετε έλλειψη κεφαλαίου για επενδύσεις αφού έχει διατεθεί ως προκαταβολή αγοράς.\n· Διαθέτετε περιορισμένη δυνατότητα μετεγκατάστασης. Αν υπάρξει ανάγκη μετακόμισης σε άλλη περιοχή είναι δύσκολη και χρονοβόρα η πώληση του υπάρχοντος σπιτιού σας και η αγορά ενός άλλου.


Αρχιμ. Χρυσόστομος Χρυσόπουλος: Η Παναγία ήταν, είναι και θα παραμείνει σκέπη κραταιά - Συνοδοιπορία\nΟ π. Χρυσόστομος αναφέρθηκε στην μεγάλη ημέρα της 28ης Οκτωβρίου, που κρύβει στα σπλάχνα της μια επέτειο έναρξης αγώνα των προγόνων μας εναντίον επίδοξων κατακτητών. Η γιορτή συνδυάστηκε από την ποιμένουσα Εκκλησία με το πρόσωπο της Υπεραγίας Θεοτόκου, η οποία εμφανίστηκε άπειρες φορές ως Σκέπη Αγία, τόσο στον σκληρά αγωνιζόμενο στρατό μας, όσο και στον δοκιμαζόμενο ελληνισμό μας.\nΤην ομιλία του π. Χρυσοστόμου μπορείτε να παρακολουθήσετε εδώ.


F1: Ιαπωνία: Αλλάζουν τα δεδομένα στο πρωτάθλημα | Newsfilter\nHome Αθλητικά Formula 1 F1: Ιαπωνία: Αλλάζουν τα δεδομένα στο πρωτάθλημα\nΑλλάξαν τα δεδομένα στην κορυφή του πρωταθλήματος των οδηγών μετά το gran prix της Ιαπωνίας. Ο Fernando Alonso ολοκλήρωσε με τον χειρότερο τρόπο ένα καταστροφικό Σαββατοκύριακο, το οποίο έδωσε την ευκαιρία στον Sebastian Vettel να τον πλησιάσει στους 4 βαθμούς.\nΟ Ισπανός πιλότος της Ferrari τέθηκε εκτός αγώνα από την πρώτη κιόλας στροφή. Λίγο ο συνωστισμός της εκκίνησης, λίγο μία μικροεπαφή με τον Kimi Raikkonen και η Ferrari του Alonso βρέθηκε εκτός πίστας και εκτός αγώνα. Εκτός αγώνα βρέθηκε και ο Nico Rosberg, αλλά καταστροφική εκκίνηση είχε και ο Mark Webber.\nΟ Sebastin Vettel με Red Bull, ξεκίνησε από την pole poistion και κάνοντας τα πάντα τέλεια μέχρι το τέλος κατάφερε να δει πρώτος την καρό σημαία και να πλησιάσει στην κορυφή της βαθμολογίας των οδηγών αφού πλέον απέχει μόλις 4 βαθμού από τον πρωτοπόρο Alonso. Δεύτερος τερμάτισε ο Felipe Massa ο οποίος προσπαθεί στους τελευταίους αγώνες να πείσει ότι πρέπει να παραμείνει στην Scuderia, ενώ το βάθρο συμπλήρωσε ο Kamui Kobayashi με Sauber.\nΑπό εκεί και πέρα, τέταρτος τερμάτισε ο Jenson Button με McLaren, πέμπτος ο Lewis Hamilton επίσης με McLaren, έκτος ο Kimi Raikkonen με Lotus, έβδομος ο Nico Hulkenberg με Force India, όγδοος ο Pastor Maldonado με Williams, ένατος ο Mark Webber με Red Bull Racing και δέκατος ο Daniel Ricciardo με STR.\nΟ επόμενος αγώνας θα διεξαχθεί στην Κορέα στις 14 Οκτωβρίου.\nΠαρακάτω μπορείτε να δείτε αναλυτικά τα αποτελέσματα του αγώνα καθώς και τις βαθμολογίες των πρωταθλημάτων οδηγών και κατασκευαστών.Αποτελέσματα Αγώνα:\nTags: ferrariformula 1 2012kobayashiMassared bullsaubervettelιαπωνία


Τον δρόμο της Δικαιοσύνης πήραν και οι «χρυσές» αρθροσκοπήσεις του Σαλμά | Η Εφημερίδα των Συντακτών\nΕΝΤΥΠΗ ΕΚΔΟΣΗ 21.04.2019, 14:51\nΗ «Εφ.Συν.» παρουσιάζει σήμερα τη δικογραφία που διαβιβάστηκε στη Βουλή με το εισαγγελικό ερώτημα για την άρση ασυλίας. Οι κατηγορίες αφορούν το κακούργημα της απιστίας και της απάτης κατά μόνας, κατά συναυτουργία και κατ’ εξακολούθηση για ζημία άνω του ποσού των 150.000 ευρώ που έβλαψε το Δημόσιο.\nΥπερψηφίστηκε χθες στην Ολομέλεια της Βουλής η πρόταση άρσης ασυλίας του πρώην υπουργού Μάριου Σαλμά. Ετσι, οδηγείται στον φυσικό δικαστή άλλη μία υπόθεση που έβλαψε μέσα στην κρίση το Δημόσιο, παρέχοντας οικονομικό όφελος σε πρώην κυβερνητικό αξιωματούχο.\nΗ ποινική δικογραφία για τις περίφημες αρθροσκοπήσεις του βουλευτή της Ν.Δ. Μάριου Σαλμά σχηματίστηκε μετά την εισαγγελική εντολή για προκαταρκτική έρευνα που δόθηκε με αφορμή σειρά ρεπορτάζ του Κώστα Ζαφειρόπουλου στην «Εφ.Συν.» τον Οκτώβριο του 2016. Με τη σχετική υπουργική απόφαση που εκδόθηκε μετά την εισήγηση του Κεντρικού Συμβουλίου Υγείας (ΚΕΣΥ) και τα... στραβά μάτια του Ιατρικού Συλλόγου Αθηνών (ΙΣΑ), μπήκε και η υπερκοστολογημένη αρθροσκόπηση στον ξέφρενο ρυθμό αφαίμαξης του ΕΟΠΥΥ.\nΗ «Εφ.Συν.» παρουσιάζει σήμερα τη δικογραφία που διαβιβάστηκε στη Βουλή στις 27/2/2019 με το εισαγγελικό ερώτημα για την άρση ασυλίας. Οι κατηγορίες αφορούν το κακούργημα της απιστίας και της απάτης κατά μόνας, κατά συναυτουργία και κατ’ εξακολούθηση για ζημία άνω του ποσού των 150.000 ευρώ που έβλαψε το Δημόσιο.\nΤην ίδια ώρα συνεχίζεται η προκαταρκτική εξέταση για τους αρμοδίους του ΕΟΠΥΥ (διοικητές, προϊσταμένους υπηρεσιών, επιληφθέντες υπαλλήλους εκκαθάρισης κ.λπ.) και τους λοιπούς ιδιώτες που ενέχονται στα υπό διερεύνηση κακουργήματα.\nΜισό και πλέον εκατομμύριο ευρώ πλήρωσε σε περίπου έναν χρόνο (2014-2015) το Δημόσιο σε δύο διαγνωστικά κέντρα για τις υπερτιμολογημένες διαγνωστικές αρθροσκοπήσεις. Δύο κέντρα που σχετίζονται με τον πρώην αναπληρωτή υπουργό Υγείας, βουλευτή - γιατρό ορθοπεδικό Μάριο Σαλμά, αφού το πρώτο ανήκε σε συγγενικό του πρόσωπο και συστεγαζόταν με το ιδιωτικό ορθοπεδικό ιατρείο του κ. Σαλμά, ενώ το δεύτερο διαδέχτηκε το πρώτο, εκτελώντας για λογαριασμό του τα παραπεμπτικά.\nΠαρατυπίες βρέθηκαν στο σύνολο των 553 σχετικών παραπεμπτικών που υποβλήθηκαν στον ΕΟΠΥΥ για αποζημίωση, 543 από τα οποία συνταγογραφήθηκαν από τον Μάριο Σαλμά. Ενδεικτικά, 363 παραπεμπτικά δεν φέρουν υπογραφή ασφαλισμένου, ενώ 109 από αυτά δεν φέρουν επιπλέον ούτε τη σφραγίδα του παρόχου υγείας.\nΗ παραπάνω απόφαση ελήφθη ωστόσο κατά παράβαση νόμου, σύμφωνα με τον οποίο για την κοστολόγηση της εξέτασης, που τιμολογήθηκε και αποζημιωνόταν στα 1.500 ευρώ, περιλαμβάνοντας νοσηλεία έως δύο ημερών, χρειαζόταν κοινή απόφαση των υπουργών Υγείας, Εργασίας και Οικονομικών και όχι μόνο απόφαση του υπουργού Υγείας. Επιπλέον, σύμφωνα με τη δικογραφία, η εν λόγω υπουργική απόφαση ουδέποτε δημοσιεύτηκε σε ΦΕΚ.\nΑνάμεσα στους επικεφαλής των οργάνων των οποίων χρειάστηκε η θετική γνώμη και η «σύμπραξη» για την αδειοδότηση και την τιμολόγηση των αρθοσκοπήσεων του Μ. Σαλμά ήταν κορυφαία κυβερνητικά στελέχη της Ν.Δ: Μάκης Βορίδης, Λεωνίδας Γρηγοράκος, Παναγιώτης Σκανδαλάκης και -ως πρόεδρος του ΙΣΑ- ο Γιώργος Πατούλης. Ωφελούμενος, ο πρώην αν. υπουργός Υγείας Μάριος Σαλμάς.\nΑμέσως μετά την... αποκάλυψη της κερδοφόρας εξέτασης, η τιμολόγηση ορίστηκε στα 150 ευρώ. Η συνολική ζημία για το Δημόσιο υπολογίζεται στα 742.500 ευρώ. Στη δικογραφία, η οποία αρχικά είχε διαβιβαστεί στη Βουλή λόγω της υπογραφής του Μ. Βορίδη στην υπουργική απόφαση, αναφέρονται αναλυτικά οι Νόμοι και εξετάζεται εάν καλώς ή κακώς παρασχέθηκε με υπουργική απόφαση ενός και μόνο υπουργού το 2014 σε συγκεκριμένη ιδιωτική ιατρική επιχείρηση («ιατρείο / διαγνωστικό εργαστήριο» όπως αυτοπροσδιορίζεται) η δυνατότητα να πραγματοποιεί αρθροσκοπήσεις και να πληρώνεται με το ίδιο τιμολόγιο όπως και οι αντίστοιχες πράξεις που γίνονται εντός των Νοσοκομείων. Η υπουργική απόφαση του Δεκεμβρίου 2014 στηρίχτηκε σε γνωμοδότηση του ΚΕΣΥ και εκείνη -με τη σειρά της- σε ανάλογες γνωμοδοτικού χαρακτήρα εισηγήσεις της Επιτροπής και του Ιατρικού Συλλόγου Αθηνών.\nΟσον αφορά τα δύο διαγνωστικά κέντρα -«Ιδιωτικό Διαγνωστικό Εργαστήριο Αρθροσκόπηση - Υπερηχοτομογραφία Ε.Ε» που συστεγαζόταν με το ιδιωτικό ορθοπεδικό ιατρείο του βουλευτή - γιατρού Μάριου Σαλμά και «Ιατρόκοσμος Αθηνών Ιδιωτικό Πολυϊατρείο Ιατρική Α.Ε»- που πληρώθηκαν τις διαγνωστικές αρθροσκοπήσεις από το Δημόσιο, διαπιστώνονται από τους εισαγγελείς παρατυπίες στη σύναψη όλων των σχετικών συμβάσεων με τον ΕΟΠΥΥ.\n63 καυτές ένορκες καταθέσεις\n■ Σε τηλεφωνική κλήση των επιθεωρητών του ΣΕΕΔ σε ασθενείς από τα στοιχεία των παραστατικών, βρέθηκαν τηλέφωνα που ανήκαν σε ανθρώπους που δεν είχαν κάνει την εξέταση και διευθύνσεις που δεν αντιστοιχούσαν με τους αριθμούς τηλεφώνων.\n■ Ο... έχει επισκεφθεί το ιατρείο του ορθοπεδικού Μ. Σαλμά γιατί είχε πρόβλημα στο αριστερό του γόνατο, δεν είχε πραγματοποιήσει την εξέταση «διαγνωστική αρθροσκόπηση γόνατος» στο ιδιωτικό πολυϊατρείο «Ιατρόκοσμος Αθηνών Ι.Α.Ε.», αλλά στο ιατρείο του κ. Σαλμά και στο παραπεμπτικό που φέρει το όνομά του δεν αναγνωρίζει την υπογραφή του.\n■ Η... έχει επισκεφθεί το ιατρείο του ορθοπεδικού βουλευτή, δεν πραγματοποίησε την εξέταση και στα δύο γόνατα στο πολυϊατρείο αλλά στο ιατρείο του κ. Σαλμά, ενώ αναγνωρίζει την υπογραφή της σε ένα από τα δύο παραπεμπτικά που έχουν εκδοθεί στο όνομά της.\n■ Η... έχει επισκεφθεί το ιατρείο του Μ. Σαλμά, όπου και πραγματοποίησε την εξέταση πληρώνοντας 50 ευρώ, ενώ δεν χρησιμοποίησε το βιβλιάριο ασθενείας της. Στα δύο παραπεμπτικά που φέρουν το όνομά της δήλωσε πως δεν αναγνωρίζει την υπογραφή της, ενώ ο αριθμός ΑΜΑ που αναγραφόταν ήταν διαφορετικός από αυτόν του βιβλιαρίου της.\n■ Η... είχε επισκεφθεί το ιατρείο του ορθοπεδικού Μ. Σαλμά, δεν πραγματοποίησε την εξέταση και στα δυο γόνατα στο ιδιωτικό πολυϊατρείο αλλά στο ιατρείο του και τον πλήρωσε με 200 ευρώ. Δεν αναγνωρίζει την υπογραφή της στα παραπεμπτικά που φέρουν το όνομά της.\n■ Η... έχει επισκεφθεί το ιατρείο του Μ. Σαλμά, πραγματοποίησε την εξέταση και στα δύο γόνατα στο ιδιωτικό πολυϊατρείο, δεν πλήρωσε για την εξέταση το πολυϊατρείο, δεν χρησιμοποίησε το βιβλιάριο ασθενείας της και πλήρωσε 380 ευρώ στον Μ. Σαλμά.\n■ Η... είχε επισκεφθεί το ιατρείο του ορθοπεδικού Μ. Σαλμά, εκεί πραγματοποίησε την εξέταση, ενώ στο παραπεμπτικό που φέρει το όνομά της δεν αναγνωρίζει την υπογραφή της. Το δε παραπεμπτικό εκδόθηκε μία μέρα μετά την έκδοση απόδειξης πληρωμής για την επίσκεψη στο ιατρείο του κ. Σαλμά με σφραγίδα του ιδιωτικού πολυϊατρείου.\n■ Η... έχει επισκεφθεί το ιατρείο του ορθοπεδικού Μ. Σαλμά, πραγματοποίησε την εξέταση στο ιδιωτικό πολυϊατρείο αλλά δεν πλήρωσε χρήματα καθότι, όπως την ενημέρωσαν, εκείνη τη χρονική περίοδο υπήρχε μια προσφορά σύμφωνα με την οποία η αρθροσκόπηση γινόταν δωρεάν! Στο παραπεμπτικό στο οποίο αναγνωρίζει την υπογραφή της φαίνεται να έχει καταβάλει τη συμμετοχή της 225 ευρώ.\n«Εν κατακλείδι σημειώνεται η τεράστια ηθική απαξία της συμπεριφοράς του τέως υπουργού κ. Μάριου Σαλμά και σημειώνεται ότι με παρόμοιες πράξεις [...] υποβαθμίζεται έως καταρρακώσεως το κύρος που οφείλει να διαθέτει ένα μέλος του ελληνικού Κοινοβουλίου» (απόσπασμα από το σχετικό πόρισμα της Εξεταστικής Επιτροπή της Βουλής).\nΟλα στο... γόνατο!\nΠαραπεμπτικά με λάθος στοιχεία, χωρίς σφραγίδα, χωρίς υπογραφή\n● Σε πολλούς και διαφορετικούς ασφαλισμένους υπάρχει στα παραπεμπτικά μόνο η σφραγίδα του θεράποντος γιατρού Σαλμά. Συγκεκριμένα, σε 413 παραπεμπτικά, από τα οποία τα 86 αφορούν την εξέταση της διαγνωστικής αρθροσκόπησης που πραγματοποιήθηκε τον Ιανουάριο του 2016, δεν υπάρχει σφραγίδα ή υπογραφή του εκτελούντος γιατρού, παρά μόνο η σφραγίδα του γιατρού Μ. Σαλμά.\n● Σε 65 παραπεμπτικά που υποβλήθηκαν στον ΕΟΠΥΥ για αποζημίωση ο γιατρός Μ. Σαλμάς εμφανίζεται τόσο ως ο παραγγέλλων όσο και ως ο εκτελών γιατρός, ενώ δεν είναι συμβεβλημένος με τον ΕΟΠΥΥ.\n● Βρέθηκαν 51 παραπεμπτικά που δεν φέρουν τη σφραγίδα του διαγνωστικού κέντρου.\n● Τα στοιχεία των ασθενών διέφεραν μεταξύ των παραπεμπτικών και των βιβλιαρίων ασθενείας τους.\n● Βρέθηκαν παραπεμπτικά που στη θέση της υπογραφής του εκτελούντος την πράξη γιατρού αλλά και του ελεγκτή γιατρού υπάρχει μόνο μία μονογραφή.\n● Δεν αναγραφόταν στα παραστατικά σε ποιο γόνατο γινόταν η αρθροσκόπηση!\n● Διαπιστώθηκε ότι αποζημιώθηκαν 233 παραπεμπτικά που δεν φέρουν ούτε καν την υπογραφή των ασφαλισμένων ή, ακόμα χειρότερα, υπήρχε η ίδια υπογραφή σε περισσότερα του ενός παραστατικά. Επίσης, 81 ασθενείς εμφανίζονται τουλάχιστον 2 φορές με 165 εγγραφές (το 39% των παραπεμπτικών).


Στον αέρα η κατασκευή του Παιδιατρικού και του Ογκολογικού Νοσοκομείου στην Θεσσαλονίκη - Καράογλου Θεόδωρος, Βουλευτής Ν.Δ Β Περιφέρειας Θεσσαλονίκης - Νέα Δημοκρατία\nΑρ. Πρωτ. 4129/12.01.2010\nΘολό παραμένει το τοπίο όσον αφορά την κατασκευή των δυο Νοσοκομείων στην Ανατολική Θεσσαλονίκη, του Παιδιατρικού και του Ογκολογικού Νοσοκομείου. Οι διαδικασίες ανέγερσης των δυο υπερσύγχρονων νοσηλευτικών μονάδων έχουν μείνει στο κενό. Συγκεκριμένα, η προηγούμενη ηγεσία του Υπουργείου Υγείας και Κοινωνικής Αλληλεγγύης προχώρησε στις 23 Ιουλίου 2006 στην υπογραφή μνημονίου συνεργασίας με τον Δήμο Μίκρας, ο οποίος και παραχώρησε στο Ελληνικό Δημόσιο έκταση 128.000 τ.μ. για τον σκοπό αυτό. Στις 3 Σεπτεμβρίου 2008 υπεγράφη προγραμματική σύμβαση για την κατασκευή των δυο νοσοκομείων, τα οποία και θα ανεγερθούν με τη μέθοδο των ΣΔΙΤ.\nΤο παράδοξο, όμως, είναι ότι η Δημόσια Επιχείρηση Ανέγερσης Νοσηλευτικών Μονάδων (ΔΕΠΑΝΟΜ), δεν έχει ζητήσει επισήμως την παραχώρηση των οικοπέδων, που ο Δήμος Μίκρας παραχώρησε στο Δημόσιο. Το πλέον ανησυχητικό λοιπόν, είναι ότι βάσει της υπογραφείσας προγραμματικής σύμβασης και του μνημονίου συνεργασίας, αν έως τον Σεπτέμβριο του 2010 δεν υπάρξει πρόοδος στις διαδικασίες, το οικόπεδο θα επιστραφεί και πάλι στον Δήμο Μίκρας, με αποτέλεσμα να μην προχωρήσει η συνολική επένδυση και να χαθούν δυο νοσηλευτικές μονάδες που τις έχει ανάγκη η Βόρεια Ελλάδα.\n- Τι μέτρα προτίθεται να λάβει το αρμόδιο Υπουργείο έτσι ώστε να απεμπλακεί η διαδικασία και να προχωρήσει ομαλά η κατασκευή των δυο νοσοκομείων;\n- Πώς σκοπεύει το συναρμόδιο Υπουργείο να αντιμετωπίσει την υπάρχουσα κατάσταση έτσι ώστε έως την καταλυτική ημερομηνία του Σεπτεμβρίου 2010, να βρίσκονται σε στάδιο ανέγερσης οι δυο νοσηλευτικές μονάδες, που τόσο μεγάλη ανάγκη έχει η Βόρεια Ελλάδα;


All Is Culture: Η ΛΟΥΚΙΑ ΡΙΚΑΚΗ ΣΤΟΝ ΚΗΠΟ ΤΟΥ ALMAZ\nΜια σειρά εκδηλώσεων, όπου ο λόγος συναντά τη μουσική, την οθόνη, το ραδιόφωνο και άλλες μορφές καλλιτεχνικής έκφρασης πραγματοποιούνται στον θαυμάσιο κήπο του food bar Almaz, στο Γκάζι, υπό τον τίτλο «Σταυροδρόμια». Κάθε Τετάρτη, και για όλο τον Ιούνιο, θα έχετε την ευκαιρία να παρακολουθήσετε αγαπημένους δημιουργούς να ξεδιπλώνουν τις πτυχές της πολύπλευρης δημιουργικότητάς τους.\nΣτη δεύτερη εκδήλωση της σειράς αυτής, την Τετάρτη 9 Ιουνίου, η γνωστή σκηνοθέτιδα Λουκία Ρικάκη συζητά με τον σκηνοθέτη και παραγωγό ραδιοφώνου Μενέλαο Καραμαγγιώλη, με αφορμή το βιβλίο της «Παραμύθια της αγάπης και της ελπίδας». http://loveandhopetales.blogspot.com/\nΠρόκειται για ένα βιβλίο δώρο. Ένα βιβλίο παραμυθιών, ταξιδιάρικο και γεμάτο συγκίνηση με παραμύθια που υμνούν τον εύφορο έρωτα και κοιτάζουν με ελπίδα την συνύπαρξη των ανήσυχων ψυχών. Όπως λέει και η ίδια, με τα παραμύθια δημιουργείς το χρόνο αντί απλώς να τον αφήνεις να περνά. Δημιουργείς τον τόπο, αντί απλώς να περνάς περαστικός από τόπο σε τόπο. Με τα παραμύθια, ξεγελάς το χρόνο.\nΑποσπάσματα διαβάζει ο ηθοποιός Κωνσταντίνος Κωνσταντόπουλος.\nΈναρξη: 20.30 μ.μ. Μετά την εκδήλωση ακολουθεί DJ set με την Όλγα Λασκαράτου. Είσοδος ελεύθερη. ALMAZ, Τριπτολέμου 12, Γκάζι, Τηλ. 210 3474763


Εικόνες - σοκ: Άγριο ξύλο ανάμεσα σε δύο επιβάτες λίγο πριν την απογείωση του αεροπλάνου! Ποιος ήταν ο λόγος; (video) - Videos - Athens magazine\nΕικόνες - σοκ: Άγριο ξύλο ανάμεσα σε δύο επιβάτες λίγο πριν την απογείωση του αεροπλάνου! Ποιος ήταν ο λόγος; (video)\n2 Μαΐου 2017 20:15\nΤι καλύτερο από μία ξεγυρισμένη... κλωτσοπατινάδα με κάποιον συνεπιβάτη, πριν απογειωθεί το αεροπλάνο; Προφανώς και αυτό δεν βρίσκεται στο μυαλό των φυσιολογικών ανθρώπων, όμως ένας επιβάτης πτήσης της All Nipon Airways φαίνεται πως αυτό σκεφτόταν.\nΤο αεροπλάνο βρισκόταν στο έδαφος, για να πραγματοποιήσει το ταξίδι από τη Ναρίτα της Ιαπωνίας προς το Λος Άντζελες.\nΈνας από τους επιβάτες βγάζει το κινητό του και απαθανατίζει τη στιγμή που δύο άντρες αρχίζουν να εξαπολύουν γροθιές ο ένας στον άλλο για άγνωστη αιτία.\nΔΕΙΤΕ ΕΠΙΣΗΣ: Η πιο αμήχανη συνέντευξη της χρονιάς! Η Φαίη Σκορδά, η Κόνι Μεταξά, το αγενές κλείσιμο και τα μισόλογα\nΜετά από αρκετή ώρα, ακούγεται ο εμπλεκόμενος με τη μαύρη μπλούζα, να δείχνει τον άλλο και να λέει «αυτός ο άνδρας είναι τρελός».\nΟ... τρελός, μετά από παρέμβαση και μίας αεροσυνοδού απομακρύνεται όμως επιστρέφει μετά από λίγο και ξεκινάει ο δεύτερος γύρος των... συνομιλιών.\nΕν τέλει ο άντρας που τραβάει το βίντεο, κλείνει την κάμερα, όπως ανέφερε στο Twitter, πηγαίνει κοντά και βοηθά στην απομάκρυνση του άντρα με το κόκκινο πουκάμισο.\nΔΕΙΤΕ ΕΠΙΣΗΣ: Διέρρευσε: Δείτε ολόκληρο το σημερινό αγώνισμα του Survivor, πριν παιχτεί στην τηλεόραση! (video)\nΤο αεροπλάνο ξεκίνησε την πτήση του με καθυστέρηση δύο ωρών, ενώ όπως ανέφερε η Japan Today, ο 44χρονος άνδρας με το κόκκινο πουκάμισο συνελήφθη με την κατηγορία της επίθεσης.


► Η ΕΡΓΑΤΙΚΗ ΤΑΞΗ ΠΡΕΠΕΙ ΝΑ ΣΥΝΤΡΙΨΕΙ ΤΟ ΡΑΤΣΙΣΤΙΚΟ «ΦΡΟΥΡΙΟ ΕΥΡΩΠΗ» ΜΕ ΤΗ ΣΟΣΙΑΛΙΣΤΙΚΗ ΕΠΑΝΑΣΤΑΣΗ! | ΕΡΓΑΤΙΚΗ ΑΝΤΙΣΤΑΣΗ Υποστηριχτές της 4ης Διεθνούς\nPosted on June 30, 2018 by erga1anti@gmail.com\n► ΟΙ ΠΡΟΣΦΥΓΕΣ ΚΑΙ ΜΕΤΑΝΑΣΤΕΣ ΚΑΛΟΔΕΧΟΥΜΕΝΟΙ! ΟΧΙ ΣΤΟΥΣ ΙΜΠΕΡΙΑΛΙΣΤΙΚΟΥΣ ΠΟΛΕΜΟΥΣ! ΓΙΑ ΤΗ ΝΙΚΗ ΤΗΣ ΣΥΡΙΑ ΚΑΙ ΤΗΣ ΠΑΛΑΙΣΤΙΝΗΣ! ΕΞΩ ΑΠΟ ΕΕ ΚΑΙ ΝΑΤΟ! ΚΑΤΩ Ο ΤΣΙΠΡΑΣ ΚΑΙ ΤΑ ΜΝΗΜΟΝΙΑ!\nΑπό τη μαζική αντι-ρατσιστική πορεία υπέρ των προσφύγων-μεταναστών στην Αθήνα στις 17 Μάρτη 2018. Φωτό Ε.Α.\nΤα εκατομμύρια προσφύγων από την Αφρική και την Ασία που προσπαθούν να βρουν άσυλο στην Ευρώπη έχουν ξεριζωθεί από τα σπίτια τους από τους ιμπεριαλιστικούς πολέμους και επεμβάσεις των ΕΠΑ-ΕΕ-ΝΑΤΟ σε Λιβύη, Σουδάν, Ιράκ, Συρία, Αφγανιστάν κ.α.\nΣτην τελευταία έκθεση (Ιούνης 2018) του UNHCR (Οργανισμός για τους Πρόφυγες του ΟΕΕ) υπογραμμίζεται ότι, «οι πόλεμοι, η βία και οι διωγμοί ξερίζωσαν αριθμό ρεκόρ αντρών, γυναικών και παιδιών σ’ όλο τον κόσμο, 16,2 εκατομ. το 2017»!\nΌλες οι χώρες της ΕΕ που συμμετείχαν στη Συνόδο Κορυφής για το Μεταναστευτικό-Προσφυγικό, Πέμπτη και Παρασκευή στις Βρυξέλες, πήραν – και παίρνουν – μέρος στους πολέμους ΕΠΑ-ΕΕ-ΝΑΤΟ που κατέστρεψαν τις υποδομές σε Λιβύη, Ιράκ και Συρία τις πιο αναπτυγμένες και κοσμικές χώρες στον αραβικό κόσμο.\nΟι ιμπεριαλιστές και ρατσιστές λύκοι μαζεύτηκαν για να εξετάσουν πώς θα φάνε καλύτερα τα αρνιά-πρόσφυγες!\nΣτην Αφρική η ζώνη Σαχάρας από το Σουδάν – διχοτομημένο από τους ιμπεριαλιστές – έως τον Ατλαντικό είναι σε εμπόλεμη κατάσταση με συνεχείς επεμβάσεις κύρια γαλικών και βρετανικών στρατιωτικών δυνάμεων.\nΟι τζιχαντιστές και ο εμφύλιος πόλεμος, που ξεκίνησαν οι ιμπεριαλιστές σ’ αυτές τις χώρες, διάλυσε τις τοπικές οικονομίες που είχαν ήδη βαριά πληγωθεί από τις διαταγές-επεμβάσεις των τεράστιων εταιρειών της Δύσης που εξαφάνισαν τις παραδοσιακές καλλιέργειες και κτηνοτροφίες των λαών με καταστροφή του περιββάλοντος.\nΗ διχοτόμηση χωρών και το ξερίζωμα λαών είναι η πολιτική των ιμπεριαλιστών ΕΠΑ-ΕΕ και στην περιοχή Συρίας-Ιράκ, όπου οι Κούρδοι χρησιμοποιούνται πότε ενάντια στους Άραβες πότε ενάντια στου Ιρανούς. Τα τρία εκατομμύρια Παλαιστινίων προσφύγων συνεχίζουν να ζουν σε προσφυγικούς καταυλισμούς στις γειτονικές χώρες από το 1948 όταν εκδιώχτηκαν με τη βία από του Σιονιστές που υποστηρίχτηκαν από τον ιμπεριαλισμό και τον σταλινισμό. Στο Αφγανιστάν οι ιμπεριαλιστές έχουν εγκαταστήσει καθεστώς διαρκούς πολέμου.\nΗ βία και η ρατσιστική πολιτική και διώξεις τής ΕΕ ενάντια στους πρόσφυγες και μετανάστες επισημοποιήθηκε με τη Συμφωνία ΕΕ-Τουρκίας, με ισχυρή χρηματοδότηση της Τουρκίας, που χειροκρότησε ο Τσίπρας. Τέτοιες πολιτικές οδήγησαν σε δεκάδες χιλιάδες πνιγμούς στο Αιγαίο και στη Μεσόγειο.\nΠιρκαγιά κατέστρεψε στις 10 Απρίλη 2017 τον καταυλισμό προσφύγων-μεταναστών κοντά στην πόλη Ντανκέρκ της βόρειας Γαλίας. Άλλη μια ρατσιστική επίθεση προβοκάτσια των κρατικών υπηρεσιών της Γαλίας. Φωτό Philippe Huguen.\nΗ παγκόσμια οικονομική κρίση του καπιταλισμού διαλύει και πολιτικά την ΕΕ που έχει κηρύξει ανηλεή ταξικό πόλεμο ενάντια στα δικαιώματα και καταχτήσεις της ευρωπαϊκής εργατικής τάξης και νεολαίας.\nΒάρβαρη λιτότητα, μαζικής φτώχειας και ανεργίας, και διχτατορική διακυβέρνηση με καθεστώτα “έκτακτης ανάγκης” κοινοβουλευτικής χούντας, είναι η επίσημη πολιτική τής Κομισιόν ενώ τα αεροπλάνα της βομβαρδίζουν τους αφρικανικούς και αραβικούς πληθυσμούς.\nΟι αντιδραστικές, αντεργατικές και αντικομμουνιστικές, κυβερνήσεις σε Αυστρία και Ανατολική Ευρώπη αποκάλυψαν όλη την ρατσιστική και οπισθοδρομική τους φύση καθώς επιτίθενται στους πρόσφυγες αλλά και στην εργατική τάξη και στα δημοκρατικά δικαιώματα.\nΑυτές οι χώρες ήταν οι “λαγοί” της ΕΕ για να επισημοποιήσει τώρα νέα ρατσιστικά μέτρα όπως απαίτησαν η ακροδεξιά κυβέρνηση στην Ιταλία και η Γερμανία (μέσω του Υπουργού Εσωτερικών Χορστ Zιχόφερ).\nΑυτή είναι η περίφημη πολιτική της «ελευθερίας μετακινήσεων» που τόσο διαφήμισε η ΕΕ και οι υπόδουλοι της!\n33 πτώματα προσφύγων βρέθηκαν το Γενάρη 2017 σε παραλία της Τουρκίας.\nΧτες Παρασκευή στις Βρυξέλες οι ηγέτες της ΕΕ συμφώνησαν σε μια πολιτική για τους πρόσφυγες στη βάση τεσσάρων κύριων σημείων: δημουργία «κέντρων κράτησης προσφύγων» (στρατόπεδα συγκέντρωσης όπως στη Μόρια), «επαναπροωθήσεις» (απελάσεις) προς τις χώρες πρώτης εισόδου προσφύγων (π.χ. από Γερμανία σε Ελλάδα), «πλατφόρμες αποβίβασης» (στρατόπεδα συγκέντρωσης) σε μη-ΕΕ χώρες (ίσως Αλβανία και βορειοαραβικές χώρες), και επιπλέον χρηματοδότηση 3 δισ. ευρό σε Τουρκία και 500 εκατομ. ευρό σε αφρικανικές χώρες. Οι βορειοαφρικανικές χώρες δεν συμφωνούν με τα σχέδια της ΕΕ.\nΑυτή η πολιτική συμφωνήθηκε ως συμβιβασμός σε εθελοντική βάση, δηλαδή οποιαδήποτε χώρα της ΕΕ μπορεί να την ανγοήσει και να επιβάλλει ακόμη χειρότερα μέτρα και βία.\nΗ περιφρούριση από στρατιωτικές δυνάμεις του «φρούριου ΕΕ» θα ενταθεί με περισσότερο ναυτικό και αεροπορία. Οι πρόσφυγες που θα περισυλλέγονται από τη θάλασσα ή θα συλλαμβάνονται στο έδαφος των κρατών-μελών ΕΕ, θα απελαύνονται αμέσως στις «πλατφόρμες αποβίβασης» (στρατόπεδα συγκέντρωσης) σε μη-ΕΕ χώρες!\nΑυτή είναι η λευκή, πολιτισμένη, ανθρωπιστική, δημοκρατική ΕΕ! Κανένα απολύτως δικαίωμα στους μελαψούς και μαύρους πρόσφυγες και μετανάστες, που ξερίζωσαν από τις πατρίδες τους οι ίδιοι με τους πολέμους τους! Πλήρης υποστήριξη του Τσίπρα σ’ αυτή τη ρατσιστική πολιτική της ΕΕ!\nΑπό την απεργιακή πορεία της 16ης Ιούνη στην Αθήνα για την ανατροπή της κυβέρνησης χούντας Τσίπρα-ΑΝΕΛΛ, . Φωτό Ε.Α.\nΜε μεγάλες πράξεις αλληλεγγύης και διαδηλώσεις υπέρ των προσφύγων στις ευρωπαϊκές χώρες, η εργατική τάξη και η νεολαία αγωνίζεται ενάντια στο ρατσισμό, τους πολέμους και τη λιτότητα.\nΤώρα η εργατική τάξη και νεολαία πρέπει να ξεσηκωθούν ενάντια σ’ αυτή τη συμφωνία με πάλη για τη συντριβή της ΕΕ και αντικατάστασης της από τα Ενωμένα Σοσιαλιστικά Κράτη της Ευρώπης.\nΟ σοσιαλισμός θα απαλλοτριώσει τους τραπεζίτες και τους καπιταλιστές και θα καλοσορίσει τους πρόσφυγες. Το σύνθημα του Κομουνιστικού Μανιφέστου πρέπει να καθοδηγεί σήμερα την επαναστατική αντίσταση της εργατικής τάξης και νεολαίας:\n«Οι προλετάριοι δεν έχουν να χάσουν παρά τις αλυσίδες τους. Έχουν να κερδίσουν ένα κόσμο ολόκληρο. ΠΡΟΛΕΤΑΡΙΟΙ ΟΛΟΥ ΤΟΥ ΚΟΣΜΟΥ ΕΝΩΘΕΙΤΕ!» –\nThis entry was posted in Uncategorized and tagged ΕΝΩΜΕΝΑ ΣΟΣΙΑΛΙΣΤΙΚΑ ΚΡΑΤΗ ΕΥΡΩΠΗΣ, ΙΜΠΕΡΙΑΛΙΣΤΙΚΟΙ ΠΟΛΕΜΟΙ, ΠΑΛΑΙΣΤΙΝΗ, ΠΝΙΓΜΟΙ ΠΡΟΣΦΥΓΩΝ, ΠΡΟΣΦΥΓΕΣ, ΡΑΤΣΙΣΜΟΣ ΕΕ, ΣΟΥΔΑΝ, ΣΥΜΦΩΝΙΑ ΕΕ ΤΟΥΡΚΙΑΣ, ΣΥΝΑΝΤΗΣΗ ΚΟΡΥΦΗΣ ΕΕ ΒΡΥΞΕΛΕΣ, ΣΥΡΙΑ, ΦΡΟΥΡΙΟ ΕΥΡΩΠΗ. Bookmark the permalink.\n← ► «ΚΟΙΝΩΝΙΚΗ ΣΥΜΜΑΧΙΑ» ΚΑΙ ΣΤΗ ΒΡΕΤΑΝΙΑ! – ΑΦΕΝΤΙΚΑ ΚΑΙ ΣΥΝΔΙΚΑΛΙΣΤΙΚΗ ΓΡΑΦΕΙΟΚΡΑΤΙΑ ΥΠΕΓΡΑΨΑΝ ΥΠΕΡ ΤΗΣ ΕΕ!\n► Ο ΚΑΜΜΕΝΟΣ ΑΠΕΙΛΕΙ ΜΕ ΑΝΑΤΡΟΠΗ ΤΟΝ ΤΣΙΠΡΑ ΑΠ’ ΤΑ ΔΕΞΙΑ! – ΩΡΑ ΓΙΑ ΑΝΑΤΡΟΠΗ ΤΟΥ ΤΣΙΠΡΑ ΑΠΟ Τ’ ΑΡΙΣΤΕΡΑ! →


ΙΕΡΆ ΒΟΥΝΆ ΤΟΥ ΠΙΕΜΌΝΤΕ ΚΑΙ ΤΗΣ ΛΟΜΒΑΡΔΊΑΣ: ΤΙ ΝΑ ΔΕΊΤΕ - ΠΕΔΕΜΌΝΤΙΟ - 2021\nΠοια και πόσες είναι τα ιερά βουνά του Πεδεμοντίου και της Λομβαρδίας, μια διαδρομή για να επισκεφθείτε τη γεωγραφική περιοχή που τους περιλαμβάνει, ανάμεσα σε φυσικά τοπία, εκκλησίες και καλλιτεχνικές ομορφιές διάσπαρτες σε όλη την επικράτεια.\nΤα Ιερά Όρη του Πεδεμοντίου και της Λομβαρδίας έχουν καταχωριστεί από την UNESCO στον Κατάλογο Παγκόσμιας Κληρονομιάς. Το Sacri Monti του Πεδεμοντίου είναι επτά και συγκεκριμένα το Belmonte, το Crea, η Domodossola, η Ghiffa, η Oropa, η Orta και η Varallo.\nΤο Sacri Monti της Λομβαρδίας είναι Ossuccio και Varese.\nΠρόκειται για θρησκευτικά μνημειώδη συγκροτήματα που κτίστηκαν μεταξύ του 16ου και του 17ου αιώνα, τα οποία ξεχωρίζουν για την καλλιτεχνική, ιστορική και φυσιοκρατική ομορφιά τους.\nΠρόκειται για παρεκκλήσια και εκκλησίες που μέσω της απεικόνισης μέσω εικόνων, με τοιχογραφίες, αγάλματα και πίνακες παρουσιάζουν διάφορα επεισόδια και μυστήρια ιερής ζωής και προσφέρουν διαφορετικές διαδρομές διαλογισμού και προσευχής, που ζουν σε ένα προνομιούχο φυσικό περιβάλλον που χαρακτηρίζεται από ευχάριστα και χαλαρωτικά τοπία.\nΗ Σακρή Μοντί του Πιεμόντε και της Λομβαρδίας γεννήθηκαν στα τέλη του 15ου αιώνα ως τόποι προσευχής για να αντικαταστήσουν το προσκύνημα στους Αγίους Τόπους, που τότε δεν ήταν πολύ ασφαλείς.\nΣτη συνέχεια, κατά την περίοδο της Αντεστραμμένης Μεταρρύθμισης, το δεύτερο μισό του 16ου αιώνα, τα Ιερά Όρη του Πεδεμοντίου και της Λομβαρδίας έγιναν αποτελεσματικά μέσα για να διατηρηθεί ζωντανή η καθολική πίστη και για να αντιμετωπιστεί ο Προτεσταντισμός, δεδομένου ότι πρόσφεραν μέσω εικόνων μια απλή και θρησκευτική παιδαγωγική-θρησκευτική διαδρομή προσβάσιμο σε όλους.\nο Sacro Monte di Belmonte βρίσκεται πάνω από την πόλη Valperga, περίπου 700 μέτρα πάνω από την επιφάνεια της θάλασσας στην περιοχή Canavese, στην επαρχία του Τορίνο. Το συγκρότημα περιλαμβάνει ένα ιερό και 13 παρεκκλήσια αφιερωμένα στο Πάθος του Χριστού που ανεβαίνει κατά μήκος ενός κυκλικού μονοπατιού που βυθίζεται σε δάσος αρχαίων δέντρων.\nο Sacro Monte di Crea βρίσκεται σε ένα λόφο στο Monferrato, περίπου 450 μέτρα πάνω από την επιφάνεια της θάλασσας, στην επαρχία Alessandria. Το συγκρότημα αποτελείται από 23 παρεκκλήσια και 5 ερημητήρια που βρίσκονται κατά μήκος του μονοπατιού που οδηγεί στο ναό του Μαριανού από όπου ένα μακρύ μονοπάτι οδηγεί μέσα από το δάσος στο παρεκκλήσι Paradise, που βρίσκεται στην κορυφή του λόφου. Τα παρεκκλήσια, εξαιρουμένων των δύο πρώτων αφιερωμένων στον Sant 'Eusebio, εμπνέονται από τα μυστήρια του Ροδαρίου.\nο Γιορτή του Ιερού Όρους, του οποίου η λατρευτική πορεία αναπτύσσεται από το κατοικημένο κέντρο της Domodossola στο λόφο Mattarella, αποτελείται από 15 παρεκκλήσια αφιερωμένα στο Πάθος του Χριστού. Στην κορυφή του λόφου βρίσκεται το ιερό του Τιμίου Σταυρού.\nο Ιερό Όρος της Αγίας Τριάδος Το di Ghiffa βρίσκεται στην όχθη του ποταμού Λίμνη Ματζόρε, στους πρόποδες του όρους Carciago σε μια πανέμορφη πανοραμική θέση, που περιβάλλεται από προστατευόμενη περιοχή που χαρακτηρίζεται από εκτεταμένες δασικές εκτάσεις. Το συγκρότημα σχηματίζεται από την εκκλησία του Ιερού, στην πλατεία του οποίου βρίσκεται η στοά της Via Crucis και από τρία παρεκκλήσια αφιερωμένα στη στέψη της Μαρίας, το βάπτισμα του Ιησού και του Αβραάμ.\nΑλεξάνδρεια (Πιεμόντε): τι να δείτε σε 1 ημέρα\nο Sacro Monte di Oropa βρίσκεται περίπου. 1200 μέτρα πάνω από την επιφάνεια της θάλασσας, κοντά στη Biella και αποτελείται από δώδεκα παρεκκλήσια αφιερωμένα στη ζωή της Παναγίας. Κοντά στα παρεκκλήσια βρίσκεται το μεγαλοπρεπές συγκρότημα του ιερού, που θεωρείται ο μεγαλύτερος χώρος λατρείας στις Άλπεις, που αποτελείται από την αρχαία βασιλική, τη νέα εκκλησία και ένα σύνολο μνημειώδεις κτίρια και μοναστήρια.\nο Sacro Monte di Orta βρίσκεται σε ένα λόφο που υψώνεται στο κέντρο της χερσονήσου Orta-San Giulio, στη δυτική όχθη της λίμνης Ορτά. Αποτελείται από 20 παρεκκλήσια, σε διάφορα αρχιτεκτονικά στυλ, τα οποία συνδυάζονται αρμονικά με το γύρω τοπίο. Τα παρεκκλήσια είναι όλα αφιερωμένα στο San Francesco και βρίσκονται κατά μήκος ενός σπειροειδούς μονοπατιού που τελειώνει με την εκκλησία του San Nicolao, μια πρωτορωμαϊκή κατασκευή που ξαναδόθηκε τον δέκατο έβδομο αιώνα ως αντίγραφο της Κάτω Βασιλικής της Ασίζης.\nο Sacro Monte di Varallo, που βρίσκεται στη Βαλσεσία σε μια βραχώδη έξοδο πάνω από την πόλη Varallo, σε υψόμετρο 600 μέτρων, είναι το παλαιότερο και καλλιτεχνικά σημαντικό Sacro Monte στις Άλπεις. Αποτελείται από τη Βασιλική αφιερωμένη στη Μαρία Ασσούντα και 45 παρεκκλήσια με τοιχογραφίες και αγάλματα που απεικονίζουν σκηνές από τη ζωή του Ιησού και της Μαρίας. Η περιοχή στην οποία βρίσκεται το μνημειώδες συγκρότημα είναι μέρος του ειδικού φυσικού καταφυγίου Sacro Monte di Varallo.\nο Sacro Monte di Ossuccio βρίσκεται στη δυτική όχθη της λίμνης Como, σε μια πλαγιά 419 μέτρα πάνω από την επιφάνεια της θάλασσας, πίσω από την πόλη με το ίδιο όνομα που βλέπει στο νησί Comacina. Το συγκρότημα, αποτελούμενο από 14 παρεκκλήσια μπαρόκ και αφιερωμένο στα Μυστήρια του Ροδαρίου, σφύζει από ένα μονοπάτι που οδηγεί στο ιερό της Madonna del Soccorso, όπου απεικονίζεται το δέκατο πέμπτο μυστήριο. Ο τόπος, που χαρακτηρίζεται από λιβάδια, ελαιώνες και δάση, προσφέρει μια υπέροχη πανοραμική θέα στη λίμνη και το γύρω τοπίο.\nο Sacro Monte di Varese περιστρέφεται κατά μήκος των πλαγιών του Monte Velate σε υψόμετρο 883 μ. πάνω από τη στάθμη της θάλασσας, πάνω από το Varese, σε μια υπέροχη πανοραμική θέση. Αποτελείται από 14 παρεκκλήσια αφιερωμένα στα Μυστήρια του Ροδαρίου, τα οποία κατά μήκος ενός λιθόστρωτου μονοπατιού μήκους περίπου 2 χιλιομέτρων οδηγούν στο Ιερό της Σάντα Μαρία ντελ Μοντέ, όπου εκπροσωπείται το δέκατο πέμπτο μυστήριο.\nΌλα τα ιερά βουνά του Piemonte και της Λομβαρδίας θεωρούνται μαγευτικά παραδείγματα αρχιτεκτονικής σε απόλυτη αρμονία με το γύρω τοπίο, ένα τέλειο σημείο συνάντησης μεταξύ των θρησκευόμενων προσκυνητών και των ενθουσιωδών της ιστορίας της τέχνης.\nΕν συνεχεία εμπνεύστηκαν από άλλα παρόμοια τοπικά θρησκευτικά μοντέλα διάσπαρτα σε όλη την καθολική Ευρώπη.